open-index/open-wikipedia-markdown huggingface dataset:
曼谷BTS

**曼谷BTS**（**Bangkok Mass Transit System**，簡稱**BTS**），係泰國曼谷嘅集體運輸系統。1999年12月5號通車，家下有素坤逸綫同是隆綫。全長55公里。

## 車飛

### 單程票
單程票喺自動售票機出售，購買當日有效，出閘時收返。

### 一日票
一日票喺購票當日有效，可以無限次乘搭曼谷空鐵。

## 車站

## 相

File:Bangkok skytrain sunset.jpg| 曼谷大眾運輸系統
File:Bangkok Skytrain Saladaeng.jpg|沙拉岭車站附近
File:Train leaving Asok Station.jpg|亞索車站月台
File:Platform of Siam Station.jpg|暹羅車站
File:BTS faregates.JPG|自動檢票口
File:Bangkok Skytrain interior.JPG|車廂入面
File:โครงข่ายระบบรถไฟฟ้าขนส่งมวลชนในกรุงเทพฯ 110518.svg|曼谷大眾運輸系統及曼谷地鐵未來規劃


## 參考

## 連出去

* 曼谷BTS嘅官方網站
岸甩站

**岸甩站**（，），係泰國曼谷BTS素坤逸綫嘅一個站。位於素坤逸路，亦都係素坤逸綫嘅尾站，不過現時做緊延長綫工程，將來岸甩站後重有幾個車站。
劉夢熊 (搞清楚)

**劉夢熊**可以係：
* 劉夢熊，香港獨立親北京人士
* 劉夢熊 (臺灣)，臺灣桃園縣私立六和高級中學第三任校長
* 劉夢熊 (大明進士)，大明正德六年進士
* 劉夢熊 (大清進士)，大清道光十五年進士
銀礦灣

**銀礦灣**響香港大嶼山梅窩，最注目嘅係銀礦瀑布同銀礦洞。重有銀礦灣泳灘。

## 銀礦瀑布
銀礦瀑布係一個休息嘅地方，響嗰度可以捉魚、玩樂。喺凹凸不平嘅石上享受大自然威力，亦可以到下游探險。

## 銀礦洞
銀礦洞曾經出產白銀，響1862年開採，並響1886年大量開發，後因礦石含銀量太低，而喺1896年停產，留低個窿嘅遺蹟畀遊人緬懷。，個窿就一直封到而家。不過，有啲居民覺得應該開番礦窿吸引遊客黎睇。但係實請個窿入便有啲罕有蝙蝠生活，再加上個窿入便嘅結構安全問題，唔適宜開放。

## 銀礦灣泳灘
處於銀礦灣西岸嘅銀礦灣泳灘寬闊而且水淺，係睇日出/日落嘅好去處，不過有幾多垃圾。

## 河流
銀礦灣係至少三條河流或者溪澗嘅出海口：由南至北分別係銀河、橫塘河同響東涌頭嘅不知名溪澗。其中，銀河分隔梅窩市中心同銀礦灣；橫塘河口位於銀礦灣泳灘中間，有明顯嘅沖積扇；東涌頭嘅不知名溪澗出海口就滿布石頭。

## 註

## 連出去
*離島區，泳灘資料，泳灘及泳池，康樂及文化事務署
*銀礦洞上洞初部報告 — 四號直井
*《大嶼山銀礦洞報告》（第二版）（PDF）
*Mui Wo Silver Mine – Part Two The Mine
*2019 銀礦洞上洞調查（兩個項目）
加路連山道

**加路連山道**係香港島嘅一條行車路，嚮加路連山山邊，由於以前嘅山泥已經運咗去灣仔區同埋銅鑼灣填海，所以加路連山只得番個名，而家加路連山道圍住南華體育會運動場、南華體育會體育中心，亦都經過聖保祿修院、紀律部隊人員體育及康樂會、掃桿埔運動場、印度遊樂會、孔聖堂中學、孔聖堂小學同連道。

加路連山道西端出口，嚮銅鑼灣禮頓道近保良局，同埋恩平道近中華基督教會公理堂。

平時呢度好清淨，只得街坊晨操練跑步同放狗。不過香港大球場有盛事就好多觀眾出入，重有警方封路。

## 附近
* 東院道
* 香港大球場
東院道

**東院道**（**Eastern Hospital Road**）係香港島銅鑼灣嘅一條車路，城巴5B線有個巴士站嚮香港大球場門口。

東院道街道形狀似個英文J字，包住掃桿埔運動場，嚮1920年代已經開發出嚟，附近有多間慈善機構物業，例如東華東院、聖保祿醫院、聖馬利亞堂、孔聖堂中學等。

平時呢度好清淨，有街坊晨操練跑步、放狗、學神跟教車師傅學車，黃昏有三兩對情侶拍拖。不過大球場有體育盛事就好多觀眾出入，重有警方封路。

## 附近

* 佛光堂
* 加路連山道
* 棉花路
大坑道

**大坑道**（）係香港島銅鑼灣上山嘅一條行車路，起點嚮大坑西北面嘅銅鑼灣道近聖馬利亞堂，行車天橋經過摩頓台、福德古廟、勵德邨、虎豹別墅、渣甸山、掃桿埔衛斯理村，大坑大坑徑、跑馬地藍塘道同埋黃泥涌峽道等，全長3.7公里。

大坑道沿途係東區半山豪宅大單位住宅區之一，係港島區其中一個樓價最高嘅地段。建築物樓下幾層多數自設停車場。

大坑道有好多明星眾居，包括郭富城丶鄭秀文、陳奕迅、鄭嘉穎、劉鳴偉等等。

## 附近
* 公理高中書院
* 香港真光中學
* 渣甸山名門
* 龍園
* 大寶閣
* 上林
* 名門

## 交通
* 巴士
* 小巴
藍塘道

**藍塘道**（）係香港島跑馬地嘅一條行車上山馬路，嚮跑馬地市中心區嘅東北邊。由於唔係平原路，沿途居民都係豪宅搭車出入多。

藍塘道嘅北端嚮黃泥涌道近跑馬地隧巴117線巴士總站，南端至半山上嘅大坑道近香港日本人學校同香港法國國際學校。

## 附近

* 成和道
* 香港芭蕾舞團會址
* 聯合國兒童基金會
成和道

**成和道**（**Sing Woo Road**）係香港島跑馬地舊區市中心最主要嘅街，多數食肆、士多兼服務業嘅街鋪都開嚮呢條街。

成和道西北端嚮跑馬地電車總站近跑馬地馬場，東端至藍塘道同冬青道交界，途經黃泥涌公共圖書館。

## 附近

* 奕蔭街
* 景光街
* 毓秀街
* 山村道
* 聚文街
* 桂芳街
* 荷塘道
* 載德道
* 昌明街
* 昇平街
山光道

**山光道**（**Shan Kwong Road**）係香港島跑馬地舊區市中心西部嘅一條行車馬路，養和醫院同埋跑馬地馬場嚮北端，香港賽馬會貨倉、跑馬地會所、馬會網球場等嚮南端半山上。

## 附近
* 東蓮覺苑佛堂
* 奕蔭街
* 景光街
* 毓秀街
* 山村道
* 聚文街
* 荷塘道
東蓮覺苑

**東蓮覺苑**係香港一間佛教場所，係非牟利組織，喺香港島跑馬地山光道15號，列咗入香港二級歷史建築。

何東家族畀錢起，1935年起好，個名係紀念何東同佢老婆張蓮覺。

東蓮覺苑裏面有大雄寶殿同埋藏經閣等。殿上面放有觀音、佛像、銅鐘、木魚，保存住何東同張蓮覺嘅詩文字畫咁。

## 參考

## 出面網頁

* 東蓮覺苑官方網址
黃泥涌市政大廈

**黃泥涌市政大廈**，嚮香港島跑馬地市中心，毓秀街2號，即係成和道近源遠街。黃泥涌市政大廈係香港政府建築物綜合大廈。標準規格即係樓下三層係室內街市同大排檔熟食中心，第3樓全層係黃泥涌公共圖書館，之上各層係室內運動場同球場。

## 出面網頁
* 黃泥涌市政大廈 - 黃泥涌公共圖書館
甩嘴

**甩嘴**係指套戲嘅聲畫面唔同步，唔夾。即係喺畫面入便嘅角色個嘴喐咗都未聽到佢把聲，又或者係聽到個角色講嘢把聲都未見佢個嘴喐。

## 其他
*甩嘴可以係話唱歌嗰時唔記得歌詞。
*話啲孲𤘅子食人奶嗰時咬唔實個乳頭。

## 同步唔啱
同步唔啱有幾樣：
*剪片效果。
*聲片同底片對錯位：35mm 菲林

## 睇埋
*配音
*咪嘴

## 攷

## 拎
*http://broadcastengineering.com/audio/broadcasting_managing_lip_sync/index.html
* Further detailed information on lip sync error and audio synchronizer may be found by searching for these terms at the United States Patent and Trademark Office web site at http://patft.uspto.gov/netahtml/PTO/search-bool.html.
沙馬

**沙馬**（**สมัคร สุนทรเวช**，拼音Samak Sundaravej或者Samak Sunthorawet；），唐名**李沙馬**，係泰國人，喺曼谷出世，亦係泰國唐人。佢做過曼谷市長；收尾創辦泰國人民力量黨做黨領袖，2007年12月23號赢咗大選成為泰國第25任總理。佢做總理嘅末期曼谷有大規模群眾示威反對佢。最後佢因為上煮餸節目收車馬費而被裁定違憲，俾人迫落臺。
放狗

**放狗**係帶屋企隻狗出街、做運動、一般都畀埋佢大小二便。放狗可以係為興趣（pastime）、責任或者係一份工。一般係由屋企出發，最後返屋企。放狗嘅人一般係同隻狗一齊住（即係狗主），亦可以係職業放狗師。

出街嘅狗大部份會戴上頸圈或 choke chain 用狗繩拖住嚟行。有啲人用狗箍（harness）。各個地方嘅法律唔同，狗一定要用狗繩拖實，大狗甚至要帶口罩。

## 問題
對於愛犬人士，放狗係一件開心事，可以放開同隻狗玩吓；不過只係幫女友替人放狗嘅就唔多好受，隻狗周街屙屎屙尿，又要做阿四落手落腳搞清潔，唔理又會畀差人告垃圾蟲。

好多地方係唔准放狗嘅，尤其係私家路「嚴禁放狗」，因為有啲放狗人士同隻狗會整污糟啲地方。

## 職業放狗師

職業放狗師就係收錢幫人放狗嘅人。喺一啲地方，放狗師要攞牌同埋要識得動物急救。

## 其他意思
喺落閘放狗嘅意思，放狗嘅意思係放開狗鍊，畀佢哋守衛間屋嘅範圍，同放狗咬人一樣意思。

## 睇埋
* 養狗
* 愛護動物協會

## 拎

*Canus Major, Dog Walkers Guide
錦上路

**錦上路**係香港新界元朗區嘅路，連接錦田同上村，所以有呢個名。條路西起錦田公路近錦田繞道交界，東至錦田公路、林錦公路同荃錦公路交界，全長約莫6公里。呢條路亦係錦田同八鄉嘅分界，條路兩邊起咗好多新式屋。
周慧敏

（，）係香港女歌手，紅遍中、港、臺、星、馬嘅地方，更去過日本發展，有玉女掌門人嘅稱號，近年來做兼職藝人。

佢1985年參加新秀歌唱大賽。1986年喺香港電台業餘DJ大賽得到亞軍之後正式入行做廣播工作。之後短短幾年，佢同時發展歌影視播事業，成為少數嘅四棲藝人，重有「玉女掌門人」嘅稱號。1992年開始，佢專注喺演戲同唱歌兩方面發展。

## 屋企
佢喺香港出世，鄉下喺廣東中山。

## 唱片
* 1988年《周慧敏》
* 2002年《知己周慧敏卡拉OK》
* 2003年《環球 DSD 視聽之王：周慧敏》
* 2005年《情迷》（復黑版）
* 2005年《周慧敏》（復黑版）
* 2006年《周慧敏Back For Love 2006演唱會卡拉OK》（3VCD）/（3DVD）
* 2006年《Back For You》（3CD+卡拉OK DVD）
* 2006年《周慧敏1994美的化身演唱會》（視聽版）（DVD）
* 2007年《Endless Dream》（復黑版）
* 2007年《本色》

## 歌
* 創造未來
* 不變的心
* 被動者
* 台下女主角
* 天荒愛未老
* 如果你知我苦衷
* 情未了（同黃凱芹合唱）
* 真愛在明天（同黎明合唱）
* 歲月的童話
* 自作多情
* 孤單的心痛
* 最愛
* 戀曲sha la la 
* 癡心換情深
* 感情的分禮
* 離開憂鬱的習慣

## [[電視劇]]
* 1990年《》
* 1990年《中神通王重陽》
* 1992年《》
* 1992年《大時代》
* 1995年《》

## 參與[[電影]]
*以[[香港]]當地原始片名為主：*
* 1988年 《》 Heart to Hearts
* 1988年 《玩命雙雄》 Goodbye Hero
* 1989年 《相見好》 Happy Together
* 1989年 《小男人週記》 The Yuppie Fantasia
* 1989年 《》 Path of Glory
* 1989年 《》 The Romancing Star 3
* 1990年 《》 The Unmatchable Match 
* 1990年 《》 Heart into Hearts
* 1991年 《Yes!一族》 Fruit Punch
* 1991年 《妖魔道》 Devil's Vendetta
* 1991年 《》 Perfect Match
* 1992年 《》 Fun and Fury 
* 1992年 《》 Heart Against Hearts 
* 1992年 《》 Arrest The Restless
* 1992年 《》 Girls Without Tomorrow 1992
* 1992年 《夏日情人》 Summer Lovers 
* 1992年 《女校風雲之邪教入侵》 Angel Hunter
* 1992年 《石頭記》 The Spirit of Heaven Is In Her Sword
* 1993年 《》 Tom, Dick, and Hairy
* 1993年 《》 The Path Of Glory
* 1993年 《走上不歸路》
* 1994年 《倫文敘老點柳先開》 The Kung Fu Scholar
* 1994年 《我愛法拉利》 To Love Ferrari 
* 1994年 《》 Family Affairs 
* 1996年 《》 Top Banana Club
* 1996年 《廢話小說》 Out of the Blur
* 2010年 《得閒炒飯》 All About Love
* 2014年 《》 Cafe Waiting Love

### [[電視]][[電影]]
* 1992年 《血染黎明》
* 1992年 《》 Tulips in August

### [[音樂]][[電影]]
* 2006年 《》

## 著作書目
### 2004
* 我的貓兒子周慧豹

## 出面網頁
* 周慧敏官方網頁
* 
* 
* 周慧敏主意工作室微博
梗

**梗**（），植物研究學叫**莖**（廣州地區讀；香港地區讀），係植物嘅主要營養器官。佢承擔咗輸送、支持、儲藏同繁殖嘅緊要責任。地球上任何一樖喬木或灌木嘅植物絕對有梗。

## 樣
梗嘅樣大多數都係圓柱體兼直立嚟生，有每節之間嘅分化，可以生到葉同芽。佢出面之所以大多數係圓柱體，係因為同生理功能、地域環境有關。而入面個樣差唔多，從鋸木表面可以睇到有啲木嘅質地比較疏兼色淡，有啲木嘅質地比較密兼色濃，其實前邊嗰個叫早材，後邊嗰個叫晚材。每年生出嚟嘅早材同晚材夾埋一齊，變成一個圓環，其實就係話樖樹幾多歲嘅「年輪」。

## 作用
梗嘅作用係根從泥土吸返嚟嘅水同無機鹽係需要靠佢嚟送到葉嗰邊，而葉搞光合作用嘅產品都係通過梗送到各個植物「倉庫」去儲存。重可以撐住成樖嘢嘅樹冠，重將葉、花、果放喺空間嚟啱嗮光合作用，方便開花、結果同籽嘅散佈。尤其係基本組織，重有儲存營養嘅功能，而地下莖同部分地上莖可以用嚟繁殖。

## 分類
植物嘅梗有好多種，由於經過長時間嘅發展，所以出現咗好多唔同品種嘅梗。例如有直立梗、攀緣梗、匍匐梗、鱗梗、根樣梗同塊梗、波梗、葉梗、刺梗等。但大多數嚟講，直立梗品種比較多。

## 睇埋
*根
*葉
*花
*果

## 有關嘅書

* 中国少年儿童百科全书 自然·环境 第389页　　浙江教育出版社 ISBN 7-5338-1946-2/G·1942
* Raven, Peter H., Ray Franklin Evert, and Helena Curtis. 1981. Biology of plants. New York, N.Y.: Worth Publishers.ISBN 0-87901-132-7

類:植物部位
HAProxy

**HAProxy**係電腦網絡上便一隻代理伺服器，處理TPC之下HTTP軟件服務。佢設計目標係好快同穏定，可以做到絕大部份時行得正常，同時曉分得勻嘢畀唔同伺服器做。

不過，HAProxy唔識處理HTTPS。要靠其他伺服器幫手處理。

## 出面網頁
*
吳孟達

**吳孟達**（**Ng Mang Tat**，）係香港影視演員，因為成日同周星馳合作演出而為人所熟悉。

## 生平
吳孟達喺福建廈門出世，五歲移居香港，1970年代投考無綫電視藝員培訓班，同期考入嘅重有周潤發同導演林嶺東，以排第五名嘅成績畢業。吳孟達響1975年就經已響無綫電視做配角，拍過無數電視劇，不過一直都冇乜人氣。佢最早嘅演出係《民間傳奇》系列，至1979年佢響《楚留香傳奇》飾演「胡鐵花」，就開始受到注意。

吳孟達講過吓佢啱啱出道嗰陣嘅情形。嗰陣爛賭，到1980年唔單止爭人30萬蚊賭債，重俾無綫雪起，搞到佢想自殺。後來佢修心養性，重新努力，好好研究演技，終於成功爬返起身，重還晒冚嘭唥債。佢唔單止重新喺電視熒幕出現，1981年仲參演咗生平第一部電影《執法者》。

1989年佢同周星馳拍攝《他來自江湖》之後大受歡迎，佢就噉開始紅。日後佢轉戰影壇，拍嘅戲，都幾乎清一色由周星馳主演。佢喺1990年開始進軍電影界，嗰年佢就憑周星馳主演嘅《賭聖》獲提名嗰年香港電影金像獎最佳男配角，到1991年佢終於憑《天若有情》，榮獲金像獎最佳男配角獎。

吳孟達喺電影生涯幾十年，實際上都冇一部係自己領銜主演。但相對其他配角演員，吳孟達就係少數靠演配角而走紅海內外嘅演員。佢參演過嘅唔少電影入面，最為人熟悉嘅都係周星馳電影：《賭聖》、《逃學威龍》、《鹿鼎記》、《審死官》、《逃學威龍2》、《破壞之王》、《九品芝麻官之白面包青天》、《百變星君》、《食神》、《少林足球》等等。其中1990年上演嘅《賭聖》票房勁收四千萬，破咗歷來港產片票房紀錄。1992年周星馳主演嘅五部戲包辦嗰年度票房榜頭五位，其中三部都有吳孟達份。到2001年佢參演嘅《少林足球》再破歷來港產片票房紀錄，收六千幾萬。多年來吳孟達同周星馳合作無間，使到連海峽兩岸一提起吳孟達，亦都會聯想起周星馳，稱之為「搞笑男二號」。

九十年代尾港產片市道不景，吳孟達喺港產片演出大為減少，主要仍然喺周星馳電影亮相。呢段期間佢喺大陸同台灣不斷接演劇集，比較成功嘅係台劇《白色巨塔》同埋大陸戲《流浪地球》。

2021年2月27號因肝癌病逝，之後佢嘅骨灰運咗去馬來西亞新山安葬。

### 信仰
吳孟達廿幾歲已經係佛教徒，亦都信觀音菩薩、關聖帝君、呂祖師、黃大仙咁多神佛。2015年之後唔知幾時改信基督教，喪禮用基督教儀式舉行。

## 作品
### 連續劇
* 蓋世仁俠
* 我來自江湖
* 新安家族
*白色巨塔
*辣爸俏媽
*新楚留香

### 網絡電視劇
*2017年：反黑 飾 豬油

### 電影
* 逃學威龍
* 逃學威龍2
* 破壞之王4
* 白面包青天3
* 食神
* 喜劇之王2
* 天若有情
* 笑林小子之新烏龍院
*行運一條龍
*少林足球
*賭聖
*賭俠
*新烏龍院1
*新烏龍院2
*與龍共舞
*九品芝麻官
*敗豪
*臭屁文
*賭神
*濟公
*整蠱專家
*絕代雙嬌
*賭俠2
*流浪地球
*五億探長雷洛傳 
*都市情緣
*蠟筆小小生
*水滸笑傳
*娛樂之王
*武狀元蘇乞兒

## 參考

## 出面網頁
* 
* 
*
拍紙簿

**拍紙簿**係種筆記簿，可以方便人一頁頁咁搣出來。拍紙簿紙質簿，通常用來做草稿，畫下嘢用。

拍紙簿個拍字，可能係來自英文 pads，部份咁解。

## 註
馬真拿

**卡路士 馬真拿 盧比斯**（，）係西班牙足球員，長時間效力西班牙球隊華倫西亞。佢亦曾係西班牙國家隊嘅成員之一，司職後衛或防守中場。

## 球員生涯
### 球會
馬真拿嘅職業生涯起源於出生地嘅一間球會—西維爾，18歲嘅時候提升上當時喺西乙嘅西維爾一隊。1999/2000賽季，首次代表西維爾喺西甲上陣，嗰場係西維爾重返西甲嘅第一場比賽，亦係佢第一場嘅西甲比賽，對手係皇家蘇斯達，結果打成2:2平手。

但西維爾喺嗰個賽季護級失敗，需要降班，馬真拿離開母會西維爾加盟賓菲加。

經過短短一個賽季後，華倫西亞希望收購馬真拿作為杜杰錫嘅替補，最終華倫西亞用沙豪域交換馬真拿。

馬真拿加盟華倫西亞上陣十六場聯賽。第一年就迅即幫球會奪得三十年以來首個西甲錦標。馬真拿好快成為球隊主力，夥拍當時嘅世界最佳後衛阿耶拉。兩年之後，佢幫華倫西亞一次過羸咗西甲冠軍同歐洲足協盃冠軍。雙冠王咁好嘅成績全賴球隊有一條穩固防線，重俾人叫做鋼鐵防線，西班牙更有媒體更認為呢條鋼鐵防線去到意甲都可以稱霸。馬真拿喺華倫西亞已經係後防嘅主力，2007/08賽季季中，朗奴高文上任後，清洗球會三大功臣—艾比達、簡尼沙里斯同安古路，球隊缺乏防守中場，馬真拿被派改踢防守中場，期間表現出色，更藉住艾比達、簡尼沙里斯同安古路唔在陣成為球隊第二隊長。

2008年9月23號，華倫西亞官方網頁宣佈，馬真拿成為球隊新任隊長，今次隊長係由隊中球員選舉出嚟。

### 國家隊
1999年馬真拿代表西班牙小國腳出戰喺尼日利亞舉行嘅世青盃，並協助球隊奪得冠軍。2000年參加悉尼奧運贏得銀牌。馬真拿喺兩項賽事都係球隊嘅主力。

2002年8月21日正式成為大國腳，第一場比賽係去布達佩斯，對手係匈牙利，結果打成1:1。曾出席2004年歐洲國家盃，2006年世界盃，2008年歐洲國家盃。2008年更幫助西班牙贏咗球隊40年嚟首個重要錦標，佢亦被選為賽事嘅最佳陣容中。

## 榮譽
* 西班牙
** 1999年尼日尼亞世青盃
*** 冠軍
** 2000年夏季奧林匹克運動會男子足球
*** 銀牌
** 2008年歐洲國家盃
*** 冠軍

* 華倫西亞
** 西班牙甲組足球聯賽冠軍（2次）
*** 2001/02，2003/04
** 西班牙盃冠軍（1次）
*** 2008
** 西班牙超級盃冠軍（1次）
*** 2004
** 歐洲足協杯冠軍（1次）
*** 2003/04
** 歐洲超級盃冠軍（1次）
*** 2005

## 註

## 出面網頁
莫文蔚

**莫文蔚**（；）係香港歌手同埋演員，原名。

## 生平
莫文蔚亞爸莫天賜係混血兒，有威爾斯、德國同埋波斯血統。佢響1990年代出道，喺後期有好高嘅人氣。1996年佢開始參演周星馳嘅《食神》，開始受到矚目。其後佢主演嘅《算死草》、《喜劇之王》都係周星馳作品。再之後佢嘅名氣傳到大陸同台灣，拍嘅廣告多之外，唱片亦有唔錯嘅銷路。

2020年，支持深圳通過禁食貓狗法例，遭內地網民批評。

## 音樂作品一覽

### 國語唱碟
* 《做自己》（1997年）
* 《我要說》（1998年）
* 《你可以》（1999年）
* 《就是莫文蔚》（1999年）
* 《十二樓的莫文蔚》（2000年）
* 《i》（2002年）
* 《X》（2003年）
* 《如果沒有你》（2006年）
* 《拉活》（2007年）
* 《回蔚》（2009年）
* 《寶貝》（2010年）
* 《不散，不見》（2014年）
* 《我們在中場相遇》（2018年）

### 粵語唱碟
* 《Karen》（1993年）
* 《全身莫文蔚》（1996年）
* 《一朵金花》（2001年）

### 英文唱碟
* 《Somewhere I Belong》（2013年）

## 派台歌成績

（*）代表歌仲喺榜上

## 個人創作

## 電影
* 《食神》
* 《焚城》
* 《算死草》
* 《喜劇之王》
* 《心動》
* 《夕陽天使》
* 《回魂夜》
* 《絕世好Bra》
* 《杜拉拉升職記》
* 《西遊記第壹佰零壹回之月光寶盒》
* 《西遊記大結局之仙履奇緣》
* 《80日環遊世界》

## 政治事件
### 《婦女新知2021》MV被指辱華
喺2021年，莫文蔚推出新碟《The Voyage》，去到6月嗰陣，主打歌《婦女新知2021》嘅MV入面被揭發呢首歌，莫文蔚D&G品牌嘅衫，而D&G之前就曝出辱華事件。就算莫文蔚之前表達過對北京政府嘅認同或者參與一啲中國國慶活動嘅表現，都仍然被網民狙擊話佢辱華，有網民話佢無政治敏銳度，叫佢退出娛樂圈。莫文蔚之後發表道歉聲明，承諾唔會再有相關造型亦都無人理，就連《環球時報》總編輯胡錫進網上幫莫文蔚解圍，都引發網友嘲諷。

## 參考

## 出面網頁

* 莫文蔚个人官方网站 
*  莫文蔚马来西亚环球音乐官方网站
* 
* 
* 
* 
* 
* VEVO
* 
* 
* 
*
街簿

**街簿**係筆記簿一種。香港而言，同校簿相對。街簿即係坊間出嘅簿，樣同校簿似，不過唔係由學校搵人印，而係商人印，舊時售價畀校簿平。街簿同校簿一樣，都係練習簿。

街簿有唔同大細格仔嘅中文簿，有方便學寫英文字嘅英文簿，有數學用細格嘅數學簿或格仔簿，重有多用途嘅單行簿。

街簿封底通常按簿裏便係乜間格，而附有乘法九因歌、阿剌伯數字寫法或者英文正楷草書寫法等等。

## 註
關雲長

**關雲長**可以解：

*東漢末年軍事家關羽，字雲長；
*用關羽做藍本嘅電影關雲長，2011年4月上畫，由甄子丹飾演關雲長
李典

**李典**（，），字，山陽鉅野人，佢嘅老豆喺李乾，有個仔叫李禎。做將領好有儒風，好學問，鍾意睇唔同嘅書，唔會同其他武將爭功，尊敬啲賢士大夫，軍營裡面啲人稱佢做長者。

## 生平
### 同老豆效力
開頭同老豆李乾跟住曹操襲擊黃巾軍，喺壽張打敗黃巾軍。又參加征討袁術、攻打徐州呢啲戰役。佢老豆喺呂布別駕薛蘭、治中李封嘅招降下拒絕，俾佢哋殺害。李乾個仔李整帶領佢嘅兵馬，破薛蘭、李封佢哋，後嚟去世，封李典做穎陰令，中郎將，後嚟轉移做離狐太守。

### 攻打袁氏
官渡之戰嗰陣李典負責押運糧草。袁紹輸咗之後，升做裨將軍。曹操攻擊袁尚、袁譚嗰陣李典同程昱負責押運糧草。袁尚嘅部下高蕃屯兵喺河上阻住曹軍用水道運糧，李典睇到高蕃輕敵，同程昱過河將佢擊敗。建安九年（204年），參與圍攻鄴城。建安十年（205年），同樂進喺壺關圍攻高幹。建安十一年（206年），喺長廣打底管承。封做捕虜將軍、都亭侯。

### 抵抗劉備
建安七年（202年），劉表叫劉備北侵，夏侯惇帶領兵馬，劉備退兵誘敵，俾李典睇穿，但冇俾夏侯惇接納。夏侯惇同于禁進攻，俾劉備伏擊，但劉備又俾喺度留守嘅李典擊退。

### 幫合肥解脫危境
建安十四年（209年），李典同張遼、樂進駐守合肥。建安二十年（215年），孫權帶兵包圍合肥，李典唔計私嫌同張遼一齊打倒孫權，威震逍遙津，幫合肥解脫危境。冇幾耐病逝，享年三十六歲，諡〔愍侯〕。

## 參考文獻
* 《三國志·魏書十八·二李藏文呂許典二龐閰傳》
* 《資治通鑑·漢紀五十六》
* 《資治通鑑·漢紀五十七》
* 《資治通鑑·漢紀五十八》
* 《資治通鑑·漢紀五十九》
張遼

**張遼**（；），字，東漢末年曹魏嘅五大將之一，初期喺呂布嗰邊效力，呂布死後加入曹操。鎮守合淝嗰陣同樂進重有李典佢哋合謀大破孫權嘅十萬大軍，威震逍遙津。後嚟同樂進、于禁、張郃、徐晃一齊被封做五子良將，封爵晉陽侯，死後謚號剛，世稱晉陽剛侯。
練習簿

**校簿**係學校按科目同程度印制嘅筆記簿同練習簿，簿面通常附有校徽，以及姓名、班級、班號或學號、科目、敎師姓名等。校簿通常用喺中學小學，畀學生做練習同做功課。

香港來講，小學校簿通常比中學嘅細本，種類有唔同。

因為校簿有時比較貴，學生會出街買街簿做補充。

## 小學校簿
香港小學有英文簿，用來練寫英文字；高年級有時會用單行簿。有數學簿，有細格寫齊數字同數學符號，左邊留用空位寫題號。有中文簿，多數係方格，低班用大格，高班用中格，格仔比數學簿大。另有兩種中文練毛筆字嘅習字簿，一種寫大字，一種寫細字。

## 中學校簿
香港中學各科多數用單行簿做功課。亦有一啲會有數學用方格簿，用來畫數學坐標或者統計圖之用。有啲科會用空白簿。音樂科有音樂簿，裏便有五綫譜。有啲有設計用嘅繪圖簿等等。

## 註
孔捷生

**孔捷生**（）廣州出世。早期係廣東，而家係香港嘅一個作家。1976年因為畀人話參加過天安門事件而俾公安通緝，不過最後冇坐到監。1978年開始發表作品，多數係講中國知青落農村嘅生活，亦都係嗰陣中國傷痕文學嘅新銳。曾經做過中國作家協會廣東分會副主席。1989年6月去咗美國。而家幫《蘋果日報》寫專欄。

## 作品
*姻緣
*在小河那邊
*因爲有了她
*追求
*普通女工
*南方的岸
*大林莽
*西窗客夢
*血路
*孔捷生雜文
*龍舟與劍
*最后的北京

## 出面網頁
魯爾艾比奧爾

**魯爾·艾比奧爾**（，又可簡稱魯爾或艾比奧爾，）係西班牙一位足球員，司職中堅或防守中場，擅長用右腳，左腳亦相當可靠，有唔錯嘅控球能力，魯爾·艾比奧爾擁有高大嘅身材，身手同樣敏捷，防守技術十分全面。而家效力西班牙球隊維拉利爾足球會。佢亦係西班牙國家足球隊成員。

## 球員生涯
### 球會
魯爾·艾比奧爾9歲嗰陣，佢阿爸當時係華倫西亞自治區一間細球會嘅名宿，所以小朋友時嘅魯爾·艾比奧爾喺Benidorm CD嘅小朋友隊踢波。嗰年，Benidorm CD嘅小朋友隊同華倫西亞嘅小朋友隊舉行咗一場友誼賽。嗰場比賽，9歲嘅艾比奧爾成為咗主角，憑住佢出色嘅表現，俾華倫西亞睇中，加盟華倫西亞自治區最大規模嘅球會—華倫西亞。

魯爾·艾比奧爾18歲嘅時候首次代表華倫西亞出戰，喺2003年9月24號參加歐洲足協盃對AIK蘇納嘅賽事。

喺2004/05嘅球季，魯爾·艾比奧爾外借畀基達菲，並獲得甲組聯賽上陣嘅機會。佢嘅西甲處子作係2005年1月15號喺基達菲主場1:1打和馬德里體育會。而佢喺第一個西甲入波，更加為第一次參加西班牙最頂級聯賽嘅基達菲喺主場以2:1擊敗西甲班霸皇家馬德里。由於外借畀基達菲期間嘅出色表現，2005年魯爾·艾比奧爾被華倫西亞收返。咁啱嗰時華倫西亞請咗科里斯，科里斯就係上季基達菲嘅教練。魯爾·艾比奧爾同科里斯喺基達菲共事咗一個球季，科里斯對魯爾·艾比奧爾嘅特性非常了解並對佢充滿信心。

2005/06同2006/07兩個球季，魯爾·艾比奧爾伙拍當時世界最佳後衛阿耶拉，從中獲益唔少。魯爾·艾比奧爾更喺2006/07首次喺歐聯登場，佢喺歐聯面對眾多世界頂級前鋒，憑住佢上乘嘅防守技術，協助華倫西亞打入八強，展現無限潛質，係西班牙新生代中，係其中一個擁有多次挑戰世界頂級前鋒經驗嘅後衛。魯爾·艾比奧爾已經係球隊主力球員。

2008年9月21號，華倫西亞對奧沙辛拿係魯爾·艾比奧爾代表華倫西亞100次上陣，球會特別為佢慶祝，可見魯爾·艾比奧爾喺球會嘅重要性。

2008年9月23號，華倫西亞喺官方網頁宣佈，魯爾·艾比奧爾成為球隊副隊長，今次隊長係由隊中球員選舉出嚟。

2009年，佢由華倫西亞轉投皇家馬德里。

### 國家隊
2007年10月13號，魯爾·艾比奧爾首次彼上西班牙國家隊戰衣，嗰場比賽係歐洲國家盃外圍賽對丹麥嘅賽事，比賽最終以3:1羸咗。2008年佢更加入選咗歐洲國家盃嘅名單。魯爾·艾比奧爾係國家隊悉心栽培嘅後衛之一，23歲嘅佢已經穩坐國家第三中堅嘅位置。

## 榮譽
* 西班牙
** 2004年十九歲以下歐洲國家盃冠軍
** 2008年歐洲國家盃冠軍
** 2010年FIFA世界盃冠軍
** 2012年歐洲國家盃冠軍

* 華倫西亞
** 西班牙國王盃冠軍（2007-08年）
* 皇家馬德里足球會
** 西班牙甲組足球聯賽冠軍（2012年）
** 西班牙國王盃冠軍（2010-11年）
** 西班牙超級盃冠軍（2012年）

* 拿坡里
** 意大利盃冠軍（2013-14年）
** 意大利超級盃冠軍（2014年）

## 註
萬國單位字頭

**萬國單位字頭**（SI prefix）係萬國單位裏便十進位數簡寫，減省數目位數，方便人寫。字頭黐住單位前便，同前面數字隔開。

## 字頭

## Similar symbols and abbreviations

喺書面英文入面，符號*K*喺好多情況下通常會非正式噉用嚟表示千嘅倍數。例如，人哋可能會講*40K人工*（  ），或者將2000年嘅問題稱為*Y2K 問題*。喺呢啲情況下，大寫 K 通常會同隱含單位一齊用（雖然如果上下文唔清楚，佢可能會同開爾文溫度單位嘅符號混淆）。呢個非正式嘅後綴可以讀或者講成「千」、「大」，或者只係「 k 」。

金融同一般新聞媒體大多數都係用 m 或者 M 、 b 或者 B 同 t 或者 T 作為百萬、十億（ 109 ）同萬億（ 1012 ）嘅縮寫，用嚟表示大量，通常係貨幣同人口。 

美國嘅醫療同汽車領域用縮寫*cc*或者*ccm*嚟表示立方厘米。一&nbsp;立方厘米等於一&nbsp;毫升。

近一百年嚟，工程師一路用縮寫「MCM」嚟表示「一千個圓密耳」，專門用嚟標明粗電線嘅橫切面面積。雖然由1990年代中開始，官方已經轉用「kcmil」做標準寫法，但係「MCM」到而家仍然好多人用。類似嘅用法喺美國天然氣銷售同石油行業都好常見：

* 賣天然氣嗰陣，「m」或者「M」代表「千」（例如千個英國熱量單位）；
* 「mm」或者「MM」就代表「百萬」（即係一千個千單位）；
* 石油業界就用「MMbbl」表示「百萬桶」。

呢度用大寫「M」代表「千」（好似「MCM」咁），其實係源自羅馬數字——喺羅馬數字入面，M 就係代表 1000。

## 類似符號同縮寫

喺書面英文入面，符號*K*喺好多情況下通常會非正式噉用嚟表示千嘅倍數。例如，人哋可能會講*40K人工*（  ），或者將2000年嘅問題稱為*Y2K 問題*。喺呢啲情況下，大寫 K 通常會同隱含單位一齊用（雖然如果上下文唔清楚，佢可能會同開爾文溫度單位嘅符號混淆）。呢個非正式嘅後綴可以讀或者講成「千」、「大」，或者只係「 k 」。

金融同一般新聞媒體大多數都係用 m 或者 M 、 b 或者 B 同 t 或者 T 作為百萬、十億（ 109 ）同萬億（ 1012 ）嘅縮寫，用嚟表示大量，通常係貨幣同人口。 

美國嘅醫療同汽車領域用縮寫*cc*或者*ccm*嚟表示立方厘米。一&nbsp;立方厘米等於一&nbsp;毫升。

近一百年嚟，工程師一路用縮寫「MCM」嚟表示「一千個圓密耳」，專門用嚟標明粗電線嘅橫切面面積。雖然由1990年代中開始，官方已經轉用「kcmil」做標準寫法，但係「MCM」到而家仍然好多人用。類似嘅用法喺美國天然氣銷售同石油行業都好常見：

* 賣天然氣嗰陣，「m」或者「M」代表「千」（例如千個英國熱量單位）；
* 「mm」或者「MM」就代表「百萬」（即係一千個千單位）；
* 石油業界就用「MMbbl」表示「百萬桶」。

呢度用大寫「M」代表「千」（好似「MCM」咁），其實係源自羅馬數字——喺羅馬數字入面，M 就係代表 1000。
華倫西亞

**華倫西亞**（華倫西亞話：****，）係西班牙第三大城市、歐洲第二十一大城市，位於東部沿岸地區，係港口同工業城市。係華倫西亞自治區嘅首府。

## 名
公元前138年，羅馬人發現呢座叫 Valentia []嘅城市。喺拉丁文中 Valentia，意思係「力」、「活力」。喺摩爾人佔領嗰陣叫做 Balansiya。經過變音，華倫西亞語和西班牙話中分別變成  [] 同  [] 。喺加泰隆尼亞中部地區， 嘅發音係 []。

## 歷史
華倫西亞市距離地中海得3公里，橫跨圖尼亞河，係歐洲最富饒嘅區域之一。市內運河交織咁穿越陸地，稱為水田，周圍都係適宜耕作嘅平原，盛產橙同檸檬。摩爾人當華倫西亞係人間天堂。回教徒統治呢塊土地成500年咁耐，爾座城靚到吸引咗西班牙英雄熙德（El Cid）注目。公元1094年，熙德征服咗華倫西亞城，但佢死後，華倫西亞又再落入摩爾人手中。公元1238年，華倫西亞被海梅一世攻陷，仲納入阿拉貢王國版圖中。15世紀嘅華倫西亞盛極一時嘅黃金時期，當時華倫西亞超越巴薩隆拿做咗地中海嘅金融中心，除咗農業財富同新興港口，製陶業同絲織業都急速成長，重喺1474年成立全國第一間印刷所。華倫西亞的繁榮一直持續到1609年，菲臘三世將摩爾人逐出西班牙，咁樣令到華倫西亞嚴重受創，冇一個城市好似華倫西亞咁流失咗三分之一人口，而且流失嘅大部分人口都係農工。受到嚴重傷害嘅華倫西亞喺十八世紀初淪為馬德里嘅一個附屬省份。1936年，西班牙內戰爆發，國民軍嘅裝備係共和軍嘅十倍有多，共和軍喺馬德里嘅控制權好快被打倒，被迫遷都華倫西亞，華倫西亞成為共和軍最後最重要嘅要塞，就係因為咁受到裝備精良的國民軍猛烈轟炸，遭受到極嚴重嘅破壞。1982年華倫西亞成為西班牙新嘅自治區，華倫西亞城理所當然就做咗華倫西亞自治區嘅首府。

## 蝙蝠傳說
傳說喺13世紀，為咗驅趕入侵嘅摩爾人，阿拉貢國王海梅一世率大軍東征，想收復華倫西亞城。喺一場戰役，一支敵箭射向集中緊指揮場仗嘅海梅一世，啱啱嗰時一隻蝙蝠飛過，幫佢擋咗呢支攞命箭。華倫西亞城光復後，為咗多謝蝙蝠嘅庇護，封佢做保護神，重被排入城徽。咁樣，蝙蝠滲透華倫西亞嘅文化。

類:華倫西亞省
周刊

**周刊**，係種雜誌，類似月刊、年刊同期刊，係種每星期出版嘅印刷文字媒體，嚮刊物分類上唔同報紙。

出版周刊嘅雜誌社唔夠報館出紙快，時事報導唔多。佢哋通常會偏向時事評論。

## 例
* The Economists
* 中大學生報
* 壹周刊
* Milk 奶周刊
* 遠東經濟評論
* 公教報
* 電影雙周刊
* 讀者文摘
* 求職廣場
* 足球世界
* 足球周刊
詆譭

**詆譭**（dai2 wai2）又叫**誹謗**（fei2 pong3），即係抹黑／污衊噉唱衰人，冇事實根據，引致對方有損失，包括名譽、經濟上。誹謗嚮唔少地方都係屬於刑事罪行，或會招致民事訴訟索償。

不過，係事實就唔係誹謗。最緊要係有證據證明事實。只相信係事實係唔够嘅。

响馬來西亞同星加坡，政治人，尤其是執政嘅政府領袖，好興告反對派同新聞機構誹謗，用官司纏訟及輸官司要賠錢嘅壓力去威嚇人哋。官司最尾嘅判決往往有利執政者，令反對者要賠大筆錢。

## 參考

## 出面網頁
* 香港社區法網：誹謗基本概念 — 响香港點為之係誹謗？
*
屎

**屎**（），即**𡲢**（，俗寫「茄」 **，**原始漢藏語：**kləj*，**，**），又叫**𡲢屎咩**，書面語乃**糞便**、打趣講法有**米田共**、**黃金**、**大便**等，細路話包括**臭臭**、**便便**等。大便係名詞又係動詞，後者又叫做「屙屎／屙𡲢」、「開大」、「爆石」、「擺堆」等。

匹配「屎」同「𡲢」嘅量詞有「涿」（粵拼：duk¹）、「擗／坺／墢」（粵拼：pek6；正寫不明）同「嚿／具／䊆」（粵拼：gau6；正寫不明）。

驗大便係驗身、健康檢查嘅一種方法，了解病人嘅內臟同消化系統嘅健康問題，例如大便見血、消化不良等。

## 參考

## 睇埋
*鳩屎
*鼻屎
*眼屎
*耳屎
大便見血

**大便帶血**又叫做**大便見血**，係疴屎時見有血、或者血絲，輕則可能係熱氣、重則可能係內出血、體內生蟲、內傷、肛門生痔瘡、克隆氏症咁。

## 睇埋
* 屙畢甩
* 驗大便

類:病徵
類:醫學
類:屎
類:血
老虎悖論

**老虎悖論**係博弈論同邏緝嘅一條悖論。

## 故仔
有個後生仔想向公主求婚。國王提出條件，同後生仔講：「呢度有五度門，你逐度打開佢；其中一度門後面有隻老虎，但係無論點你都估唔到係邊度門。打死隻老虎你就可以同公主結婚。」

後生仔就開始諗，假如老虎喺第五度門，咁當佢將前四度門打開之後都冇發現老虎，咁佢就可以肯定老虎喺第五度門後面，因為國王通過無論點佢都唔會估到老虎喺邊度門後面，如果係咁國王就係錯。所以老虎肯定唔會喺第五度門後面。同樣道理，老虎亦都唔會喺第四道門後面，否則年輕人打開咗三道門之後，只係剩番兩道門，老虎既然唔喺第五度門後面，咁就會喺俾佢估到嘅第四度門後面；如此類推，老虎就會變成唔存在喺任何一道門後面；後生仔呢個時候就唔諗咁多，冒冒失失咁依次序嚟推開啲門，結果老虎喺第二度門後面跳出嚟，咬死咗後生仔。

國王最後睇見之後就話：「都話咗你點都估唔到老虎喺邊度門後面。」

## 悖論分析
呢個推理錯喺邊度好明顯：點解後生仔佢信「估計唔到」，但係就唔信「真係有老虎」呢？

點解問題改成「五度門」之後，會變得複雜咗？因為門後面變成「可能有老虎，亦都可能冇老虎」。但係無論如何，「如果後生仔嘅推理成立」，咁樣就算國王將老虎放喺第五度門後面，都會係「估唔到」，學者爭論嘅重點只係在於：呢個推理究竟錯喺第幾步？

唔同嘅主張：

;主張錯喺第一步
*如果第一步係啱嘅，咁樣後面幾步點解會係錯嘅呢？所以一開始就已經錯咗。

;主張錯喺第二步
*後生仔最後信「冇老虎」。但係國王並唔會預知道後生仔點諗，所以的確唔可能將老虎放喺第五度門。如果後生仔信「一定有老虎」，咁樣係開咗頭四度門老虎都冇出現之後，第五度門後面嘅老虎就會變成「估得到」。

*既然老虎係喺第五度門嘅話，佢一定係「估得到」，咁樣當已經開咗三度空門嗰陣時，實際情況係點樣？寫成邏輯式子就係：前提一、老虎係估唔到嘅。前提二、老虎如果喺第五度門嘅時候，係可以估到。前提三、老虎唔喺第五度門時，就一定係喺第四度門。前提四、老虎如果喺第四度門，係可以估得到。結論：前提互相矛盾。

*呢個時候嘅邏輯推理入面，既然前提係互相矛盾，咁必定有一個以上唔成立嘅地方，所以可能性就會係以下四個其中之一、或者係更多未諗到出嚟嘅可能性：
#*一、老虎可以預料得到嘅。
#*二、老虎如果喺第五度門，係預料唔到嘅。
#*三、老虎唔喺第五度門嗰陣時，唔代表佢一定係喺第四度門。
#*四、老虎如果喺第四度門時，係預料唔到嘅。

二同四本身就係矛盾命題，唔考慮；三會導致老虎變成薛定諤的貓，亦都即係既存在亦唔存在嘅狀態（後生仔將老虎往前門推係錯嘅，因為前提中包含「已經開咗三度空門」）。所以可能性只有一個：老虎可預料。但若果老虎係可以預料得到，咁樣就代表國王講大話，如果國王可能講大話，咁樣老虎亦都真係有可能唔喺度。

*呢個時候正確嘅結論係：國王一定講緊大話，但佢嘅大話可能係「老虎可預料」，亦都可能係「根本冇老虎」，後生仔只係偏心於一個可能性，結果就只會反過嚟幫國王完成佢嘅大話。

;主張錯喺最後一步

*如果「估唔到」並唔係一種保證，而只係意味住「相當高嘅機率」，「有老虎」先至係保證，咁成個情況就會唔同晒。可以列成以下嘅狀況：
*如果後生仔連估五次「老虎唔係度」，不可預料率會係100%，即係最壞嘅狀況。
*如果後生仔連估五次「老虎係度」，咁就應該將不可預料率一樣視為100%。假設國王隨便放，因為平均估錯次數係兩次，亦即估錯一次要加不可預料率 50% 先至公平。
*假設國王隨便咁放隻老虎，呢個時候後生仔採用嘅策略，以：
#*先兩次唔估，再連續估老虎喺：成功率0、0、100、50、0，平均 30 最高分
#*先三次唔估，再連續估老虎喺：成功率0、0、0、100、50，平均都係 30 最高分
#*但係以上兩種高分解，頭兩度門都係安全門，必須混合下列解答靈活運用
#*如果第一次就估老虎喺度：成功率100、-50、-50、50、0，平均只有 10 分
#*如果第二次就估老虎喺度：成功率0、100、50、0、-50，平均都有 20 分
#*為咗方便計算，假設後生仔平均運用呢四種策略，綜合以上，老虎喺每度門嘅平均不可預料率就係 75%、87.5%、75%、50%、100%

*好明顯呢個時候國王嘅對應策略，如果將老虎放喺失分最低嘅第五度門，可能會俾後生仔亂咁估嘅情況下估中，所以將老虎放喺失分第二低嘅第二度門會係最好嘅選擇，只要將後生仔估中嘅機率保持喺 20% 以下，就都可以理直氣壯咁話係有好高嘅不可預料率。

## 分析結果
***呢個只係一個初步嘅計算**。更精確嘅計算要用到博弈論。

*後生仔其實係錯喺最後一步：佢應該從「老虎唔存在」呢個矛盾嘅結論嚟導出國王講嘅「估計唔到」其實係指機率，再喺機會率上推測國王到底將老虎放喺第幾度門。

*主張錯在邏輯語意：一個科學事實，海森堡測不準原理可以用嚟反駁後生仔嘅推理。亦即係話假設老虎喺第五度門後面，當後生仔推開咗四度門之後，如果質疑第五度門後面嘅老虎係「可以估計得到」，國王可以答辯話：「我話老虎不可預料，係喺你開門之前」，意即開門（測量）呢個動作改變咗受測物嘅性質「不可預料」。如果預計國王會咁樣答辯，咁樣後生仔嘅五步推理全部都係錯嘅。但呢種講法亦有反對者，佢哋認為呢種答辯雖然係有科學根據、但都要後生仔有一定程度嘅科學知識先至明，唔係嘅話國王就會變成秀才遇着兵、有理講唔清。

## 相同例子
;突擊測驗

阿 SIR 宣布下星期一至五其中一日會舉行突擊測驗。學生認為根本就唔存在突擊測驗。若果去到星期四都重未舉行測驗，咁樣就即係星期五一定會舉行，因為咁樣係預計得到，咁樣就唔算係一個突擊測驗，所以星期五亦都唔會舉行。若果星期三重未舉行，而星期五又唔會舉行，星期四就會舉行……如此類推，形成「阿 SIR 根本就唔會進行突擊測驗」嘅錯誤結論。

## 出面網頁
* Paradox Lost,Ian Stewart
黎瑞恩

**黎瑞恩**（；花名：**細V**、**小恩子**、**泥水**，），鄉下喺廣東南海，係1990年代香港嘅少女歌手，曾經同劉小慧、湯寶如、王馨平、周慧敏、關淑怡、陳慧嫻並稱「寶麗金七小花」。佢曾經係金利來集團主席曾憲梓嘅三媳婦，但喺2014年已經離婚。

2002年4月，佢第一次喺香港體育館舉行嘅個人演唱會《黎瑞恩夢成真演唱會》完咗之後，宣佈正式退出樂壇。

2019年11月30號，佢喺澳門舉行咗《快樂有恩 Smile With V 巡迴演唱會》。

## 唱片

## 政治立場同爭議
黎瑞恩係香港親中派嘅支持者，喺香港反送中運動期間，曾經發表批評示威者嘅言論，又支持警察，引起一啲歌迷嘅不滿同批評。其中2020年8月，佢喺社交媒體透露自己塊面出現「皮蛇」（帶狀疱疹），有啲網民同媒體話呢啲喺佢親共嘅報應。

### 錯誤批評浸會大學學生會會長方仲賢言論被反駁
事緣香港浸會大學學生會會長方仲賢因為去深水埗鴨寮街購買觀星用嘅觀星筆，畀警方以「藏有攻擊性武器」嘅名義拘捕。黎瑞恩喺私人Facebook入面話要試吓用射方仲賢對雙眼證明唔係攻擊性武器，又話450nm波長雷射筆無可能用嚟觀星。結果引來唔少網民同佢爭論，有網民反駁話喺鴨寮街賣嘅都應該合法，唔合法一早拉咗，又話好多老師教書嗰陣都會用雷射筆。有支持者上載粉碎多張黎瑞恩CD嘅照片，亦有網民表示要刪除同佢嘅合照，更有網民將佢另一個支持警察嘅藝人譚詠麟相提並論，將佢定義為譚詠麟2.0。律師黃國桐回應事件嘅時候，都話當非法用嚟攻擊人身，先可以定性為攻擊性武器，對方只係買，未足以構成攻擊性武器。前歌手文恩澄亦都反駁黎瑞恩，話5000mw嘅激光筆的確有危險，但方仲賢嗰支得20mw，連對眼都唔會有害。佢又話好多人屋企都有一堆有潛在危險嘅嘢，問題在於構唔構成拘捕理由。

### 被揭發出席撐警派對
另外，喺2019年12月尾，包括黎瑞恩在內一班親中派藝人，被揭發喺葵涌一間餐廳舉行撐警派對，招待藍絲及一班警察。

### 參與做假《香港國安法》聯署
佢支持北京未經諮詢或香港人同意，強行訂立，並且被國際社會反對嘅《港版國安法》，亦曾經有份參與一份支持聯署，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

### 因政治立場成為「我最討厭的女歌手」第二名
因應佢嘅親中立場，佢成為咗唔少網民批評嘅對象。喺2021年1月，網絡媒體幫港發聲舉辦「滴答樂壇我最討厭的頒獎禮」，由網民選出「我最討厭的男歌手、女歌手」。唔少網民因應藝人親中同支持警察嘅取態去提名同投票，最終黎瑞恩成為「我最討厭的女歌手」第二名。

## 參考

## 出面網頁
王馨平

**王馨平**（，）係香港女歌手同演員，鄉下喺江蘇無錫，原名**王傳音**。喺臺灣嘅國立政治大學新聞系畢業，佢嘅出名歌曲有《別問我是誰》同埋《寒冰》等，佢同劉小慧、黎瑞恩、湯寶如、周慧敏、關淑怡、陳慧嫻並稱「寶麗金七小花」。佢亞爸係武打明星王羽，亞媽係女星林翠（原名曾懿貞），舅父係香港演員曾江。

佢曾經同鄭嘉穎拍拖，後來同金融界嘅男友Stephen Lee結婚，之後淡出演藝圈。佢之後成為咗一個瑜伽導師。

## 專輯
### 大碟

### EP

### 精選

### VCD

## 影視演出
### 電影
* 1993年：《廣東五虎之鐵拳無敵孫中山》
* 1994年：《夢差人》
* 1995年：《香江花月夜》
* 1995年：《熱線追擊》
* 1995年：《正牌香蕉俱樂部》
* 1996年：《四個32A和一個香蕉少年》
* 1997年：《喜氣逼人》
* 2000年：《砵蘭街皇后》
* 2000年：《月夜閃靈》
* 2001年：《情迷夢幻號》

### 電視劇
* 1996年：香港電台《香江歲月》
* 1998年：亞洲電視《我來自廣州》
* 2001年：《都是愛情惹的禍》

## 節目主持
* 2002年：TVB8《星光剪影》
* 2004年：TVB8《談談情唱唱歌》
* 2004年：TVB8《娛樂最前線》

## 參考

## 出面網頁
貝亞蒂定理

數論入面，**貝亞蒂定理**（Beatty sequence）係指：若  p,q \in \mathbb{R^+} ,p,q \not\in \mathbb{Q}  使到 \frac{1}{p} + \frac{1}{q} = 1。

定義集（**貝亞蒂列**）P = \{\lfloor np \rfloor : n \in Z^+ \}, Q=\{\lfloor nq \rfloor : n \in Z^+\}，則 P 同 Q 構成正整數集嘅一個分划： P \cap Q = \emptyset，P \cup Q = Z^+。

即是話：若果兩個正無理數嘅倒數加埋係 1 ，咁任何正整數都可以啱啱好以一種形式代表成唔大於其中一個無理數嘅正整數倍嘅最大整數。

呢個定理由 Sam Beatty 喺1926年發現嘅。

## 外部連結
http://www.sftw.umac.mo/~fstitl/10mmo/betty.html
冪零元

抽像代數入面，話環 *R* 嘅元 *x* 係個「**冪零元**」，即係話佢嘅某個乘冪係零；換言之，存在正整數 *n*，令到 *x**n*= x.x.....x (自乘 n次) = 0 ，等於環中零元(即環加法嘅單位元)。

## 例

* 以下係一個矩陣環中嘅例子。3 階矩陣
:A = \begin{pmatrix}
0&1&0\\
0&0&1\\
0&0&0\end{pmatrix}


: 係一個冪零元，因為*A*3 = 0。

* 喺商環 **Z** / 9**Z** 中，同余類 3 係一個冪零元，因為 32 係同余類 0。

* 如果喺唔交換嘅環 *R* 入面，*a* , *b*滿足 *ab=0*。咁元素*c=ba*（如果唔係零嘅話）就係一個冪零元，因為 *c<sup>2</sup>=(ba)<sup>2</sup>=b(ab)a = 0*。喺矩陣當中嘅一個例子如下：

:A_1 = \begin{pmatrix}
0&1\\
0&1
\end{pmatrix}, \;\;
A_2 =\begin{pmatrix}
0&1\\
0&0
\end{pmatrix} \ . 

: 於是有  A_1A_2=0,\; (A_2A_1)^2=0 .

## 性質

喺一個非平凡嘅**交換環**當中，冪零元冇可能係乘法嘅可逆元。每個冪零元顯然都係零因子。

在交換環中，所有嘅冪零元組成一個理想，叫做呢個環的詣零根（ Nilradical）。每個素理想都包含所有嘅冪零元，實際上所有素理想嘅交集就係環嘅詣零根。

如果 *x* 係冪零元，咁 1 − *x*就係一個**可逆元**，因為由 *x**n* = 0 可以得出
:(1 − *x*) (1 + *x* + *x*2 + ... + *x**n*−1) = 1 − *x**n* = 1。

一個域上嘅 n 階方陣係冪零元，if and only if 佢嘅特征多項式等於  t^n 。

## 睇埋
* 冪零矩陣
阿貝爾定理

**阿貝爾定理**係冪級數嘅一個重要結果。 

## 定理
假設 f(z)= \sum_{n \geq 0} a_n z^n 係個一冪級數，佢嘅收斂半徑係 *R*。若對收斂圓（模長係 *R* 嘅覆數嘅集合）上面嘅某個覆數 z_0，級數 \sum_{n\geq 0} a_n z_0^n 收斂，就有：\lim_{t\to 1^-} f(t z_0) =  \sum_{n \geq 0} a_n z_0^n。

若果 \sum_{n \geq 0} a_n R^n收斂，則結果顯然成立，唔需要引用呢個定理。

## 例子同應用
阿貝爾定理嘅一個實際應用係用嚟計算已知收斂級數。方法係通過喺級數每項後面加上 x^n 項，將問題換成冪級數求和，最後再計埋 *x* 趨於 1 嗰陣時冪級數嘅極限。由阿貝爾定理之中可以知道，呢個極限就係原級數嘅和。

# 為計算收斂級數 \sum_{n \geq 1} \frac{(-1)^{n+1}}{n} ，設 f(x)= \sum_{n \geq 1} \frac{(-1)^{n+1} x^n}{n} = \log (1+x)。於是有 \sum_{n \geq 1} \frac{(-1)^{n+1}}{n} = \lim_{x \to 1^-} f(x) = \log 2  
# 為計算收斂級數\sum_{n \geq 0} \frac{(-1)^n}{2n+1}，設 g(x)= \sum_{n \geq 0} \frac{(-1)^n x^{2n+1}}{2n+1} = \arctan (x)。所以有 \lim_{x \to 1^-} g(x) = \arctan (1) = \frac{\pi}{4} = \sum_{n \geq 0} \frac{(-1)^n}{2n+1}
婆羅摩笈多定理

印度數學家婆羅摩笈多提出嘅**婆羅摩笈多定理**指出：如果一個圓形入面連接四邊形嘅對角線相互垂直，則垂直於一邊而且過對角線交點嘅直線將平分對邊。

## 証明
: \angle AMF = \angle EMC = \angle MBC = \angle MAD

: 所以  AF = MF
: \angle FMD = 90^\circ - \angle AMF = 90^\circ -\angle MAD = \angle FDM 

: 所以 MF = DF

: 所以 AF = MF = DF
: 即係 *EF* 係平分 *AD*

## 婆羅摩笈多四邊形
婆羅摩笈多四邊形係一個四邊形，佢嘅邊長順序分別係 a_1 b_3, a_3 b_2, a_2 b_3, a_3 b_1，而且 a_1^2 + a_2^2 = a_3^2、b_1^2 + b_2^2 = b_3^2。

婆羅摩笈多四邊形亦都係一個圓內接四邊形，而且對角線垂直。
空手道

**空手道**，簡稱**空手**，係由琉球國武術**唐手**發展而來嘅一種武術。空手道技術包含踢、打、摔、拿、投、鎖、絞、逆技、點穴等多種技術，有啲流派重會練習武器術。空手道比賽大致分為型同自由組手兩大類。型係以假想敵做目標，單人進行空手道技術嘅預定動作表演練習；自由組手即係對打比賽，各種規則裏面，世界空手道聯盟（WKF）採用先中即得分，後中冇得分嘅規則，強調技術運用速度嘅技巧。

## 起源
關於空手道嘅起源有好多種講法。目前最為學術界所認同嘅一種講法係，空手道嘅前身係古代琉球嘅武術「琉球手」或「手」，融合咗傳入嘅中國武術之後，就俾琉球人尊稱做「唐手」；後來又接受咗日本武道嘅影響，成為現代嘅「空手道」。

## 參考

## 出面網頁
* 中國空手道協會
* 中國香港空手道總會
* 中華民國空手道協會
十字牌

**十字牌**（英文名**Trappist Dairy**）係隻香港鮮奶，廠房現址喺元朗大生圍。啲奶用巴斯德法消毒，然後運去超市賣。

## 史
「十字牌」鮮奶係由天主教神樂院任達義神父創辦，原先牧場嚮大嶼山，買美國乳牛嚮香港產奶，自給自足之餘運去梅窩賣。收尾新開嘅希爾頓酒店都支持，因為老闆係天主教友。

之後，為咗方便交通，十字牌牧場搬去元朗，同當地一個牧場合股。目前聖母神樂院仍然係十字牌鮮奶嘅持牌人同埋大股東。

## 出品
* 細盒屋仔奶
* 大盒家庭裝
* 玻璃樽裝奶、高鈣低脂奶
* 朱古力奶
* 芒果木瓜奶
* 薑汁低脂奶
* 燕麥高鈣奶
* 低乳糖低脂奶
* 芒果菠蘿味乳酪
* 士多啤梨味乳酪
* 藍莓味乳酪
* 水蜜桃味乳酪
* 低糖豆漿
* 香蕉低脂奶

## 參考

## 睇埋
*維記鮮奶
*牛奶公司

## 連出去
* 星島新聞
* 蘋果新聞
飛蛙

**飛蛙**係一種識得滑翔嘅兩棲類，原產東南亞嘅熱帶雨林。

## 資料來源
*《馬來西亞自然考察記-紅毛猩猩與天堂鳥之地》, ISBN 986-7890-38-8
兩棲動物

**兩棲動物**，又叫**兩棲綱**，泛指所有嘅青蛙、蟾蜍、火蠑螈、蠑螈。係4千萬年前由魚類嘅祖先進化而成嘅第一隻四腳動物。佢哋亦係陸地上第一群脊椎動物。

英文**Amphibian**源自希臘文（**amphibious**），意思係解**兩種生活**。

## 生理特性
現代嘅兩棲動物近乎冚唪唥都係住淡水嘅：兩棲動物啲皮膚有高滲透性，容易俾水或者鹽通過；佢哋一浸入鹹水，身體就會勁俾鹽入侵；跟住就會造成體內鹽嘅濃度高得滯，搞到佢哋體內嘅化學過程失衡引致死亡；所以絕大多數嘅兩棲類都頂唔順鹹水。
## 睇埋
*爬蟲類
## 攷
士燮

**士燮**（燮讀洩，，燮又可讀「涉/」；），字**威彥**（），係漢末吳初交州人士，做過交阯太守。佢個家族曾經控制交州各郡，直至士燮死無耐。

## 屋企
士燮祖先係魯國汶陽人，去到王莽做皇帝時，避禍去到交州。士燮老竇士賜係第六世，到咗漢時劉志做皇帝嗰陣，佢做咗日南太守。

## 註
稠密集

在拓撲學，畀一個拓撲空間 *X* 同子集 *A* ，如果對於 *X* 入面任何一點 *x*，*x* 嘅任一鄰域同 *A* 嘅交集不為空，則 *A* 稱為在 *X* 中**稠密**。直觀上，如果 *X* 中的任一點 *x* 可以被*A*中的點很好的逼近，則稱 *A* 在 *X* 中**稠密**。

等價地說，*A* 在 *X* 中**稠密**當且僅當 *X* 中唯一包含 *A* 的閉集是 *X* 自己。或者說，*A* 的閉包是 *X* ，又或者 *A* 的內部是空集。

## 度量空間中的稠密集

在度量空間(*E*,*d*)中，也可以定義稠密集為： *A* 在 *E* 的一個子集 *X* 中**稠密**當且僅當對於 *X* 中的任一元素 *x* ，都存在 *A* 中的一個元素列，其極限是 *x* 。

如果 *E* 是一個完備的度量空間，那麼一列在 *E* 中稠密的開集 {U_n}_{n \le 1}  的交集：\cap^{\infty}_{n=1} U_n 仍然在 *E* 中稠密。這個結論可以由貝爾範疇定理直接推出。

## 例子
* 每一拓撲空間是其自身的稠密集。
* 有理數域和無理數域是實數域中的稠密集（在通常拓撲意義下）。
* 度量空間M是其完備集\gamma M中的稠密集。

## 睇埋
*可分空間 存在可數稠密集的空間。
*無處稠密集 意如其文。
正交基

喺線性代數當中，一個內積空間嘅**正交基**係各元素相正交嘅基。基中元素嘅模長都係單位長度 1 嘅**正交基**叫做**標準正交基**。

無論係喺有限維定係無限維空間入面，正交基嘅概念都係好重要嘅。喺無限維希爾伯特空間當中，正交基唔再係**Hamel基**，亦即係話唔係每個元素都可以寫得成有限個基中元素嘅線性組合。所以喺無限維空間入面，正交基應該更加嚴格咁定義為由線性無關而且兩兩正交嘅元素組成、張成嘅空間係原空間嘅一個稠密子空間（而唔係整個空間）嘅集合。

注意，喺冇定義內積嘅空間入面，「正交基」呢三個字係冇意義嘅。所以只有當一個巴拿赫空間係一個希爾伯特空間，佢先至會有正交基。

## 例子

*喺歐幾里得空間 \mathbb{R}^{3} 入面，集合：\{e_1=(1,0,0),e_2=(0,1,0),e_3=(0,0,1)\} 組成咗一個標準嘅正交基。

*由 f_n(x)=e^{2\pi\ln x} 定義嘅集合：
:{f_n:n\in Z} 組成一個標準正交基喺複勒壁空間（*L<sup>p</sup>* space） \operatorname{L}^2([0,1]) 上。

## 基本性質

*B*係*H*上嘅一個正交基，係噉*H*中嘅每個元素*x*都可以表示成： 
:x=\sum_{b\in B}{\langle x,b\rangle\over\lVert b\rVert^2} b

*B*係標準正交基嗰陣時，就係：

:x=\sum_{b\in B}\langle x,b\rangle b

*x* 嘅模長表示為：

:\|x\|^2=\sum_{b\in B}|\langle x,b\rangle |^2.

即使*B*唔係可數嘅，上面累加式裡便嘅非零項亦都只會有可數多個，所以呢個表達式照舊係有效嘅。上式叫做*x*嘅**傅利耶展開**，詳見傅利耶級數。

若*B*係*H*上嘅一個標准正交基，係噉*H*同構於序列空間*l*2(*B*)。因為存在以下*H* -> *l*2(*B*)嘅雙射Φ，令到對於所有 *H*中嘅 *x* 同 *y* 有：

:\langle\Phi(x),\Phi(y)\rangle=\langle x,y\rangle

## 正交基嘅存在性

運用佐恩引理同Gram-Schmidt正交化方法，可以證明得每個希爾伯特空間都有基，並且有正交基。同一個空間嘅正交基嘅基數必然係相同嘅。當一個希爾伯特空間有可數個元素組成嘅正交基，就說呢個空間係可分嘅。

## Hamel基

有前面嘅定義可以知道，喺無窮維空間嘅情況下，正交基唔繼續係一般線性代數嘅定義下嘅基。為咗區分，叫一般線性代數嘅定義下嘅基係Hamel基。

喺內積空間嘅實際應用中，Hamel基甚少出現，因此提到「基」嘅概念陣時，一般指嘅係正交基。

## 參看
*基 (線性代數)
*正交
*正交化
*Gram-Schmidt正交化
*正交分解
*正交矩陣
*垂直
正交

**正交** (Orthogonal) 係直觀概念入面垂直嘅推廣。作為一個形容詞，只有喺一個確定嘅內積空間當中先至有意義。若果內積空間入面兩向量嘅內積係 0 ，咁就係叫做**正交**。如果能夠定義向量間嘅夾角，咁正交就可以直接理解成垂直。

## 各種正交概念

### 正交子空間
若內積空間中兩個向量嘅內積都係 0，咁佢地兩者就係**正交**。類似地，若內積空間入面嘅向量 *v* 同子空間 *A* 入面嘅每個向量都正交嘅話，咁呢個向量就係同子空間*A*正交。若果內積空間嘅子空間 *A* 同 *B* 滿足其中一個嘅每個向量都同另一者正交，咁佢地就都係正交子空間。

### 正交變換
正交變換T : V \rightarrow V 係保持內積嘅線性變換。即是話，對兩個向量，佢地嘅內積等於佢地喺函數 T 下嘅像嘅內積：
:\langle Tx, Ty \rangle = \langle x, y \rangle.

即係話正交變換保持向量嘅長度唔變，亦都保持兩個向量之間嘅角度不變。

## 歐氏空間嘅例子
喺 2D 或者 3D 嘅歐幾裡德空間入面，兩個向量正交 if and only if 佢地嘅點積係零，即係佢地成 90°角。可以睇得出正交嘅概念正係喺呢個基礎上推廣而嚟嘅。喺 3D 空間入面，一條直線嘅正交子空間係一個平面，相反亦都係一樣。4D 空間入面，一條直線嘅正交子空間就係一個超平面（Hyperplane）。

## 正交函數集
對於兩個函數 *f* 同*g*，可以定義如下的內積:

:\langle f, g\rangle_w = \int_a^b f(x)g(x)w(x)\,dx.

呢度引進一個非負嘅權函數w(x)。呢個內積叫做帶權w(x)嘅內積。

兩個函數**帶權<math>w(x)</math>正交**，係指佢地帶權 w(x) 嘅內積係 0 。

:\int_a^b f(x)g(x)w(x)\,dx = 0.

由此可以類似定義帶權 w(x) 嘅模。

:||f||_w = \sqrt{\langle f, f\rangle_w}

一個函數列{ *f**i* : *i* = 1, 2, 3, ... }如果滿足：
:\langle f_i, f_j \rangle=\int_{-\infty}^\infty f_i(x) f_j(x) w(x)\,dx=||f_i||^2\delta_{i,j}=||f_j||^2\delta_{i,j}

就叫做**帶權<math>w(x)</math> 嘅正交函數族**。

如果滿足：
:\langle f_i, f_j \rangle=\int_{-\infty}^\infty f_i(x) f_j(x) w(x)\,dx=\delta_{i,j}

其中
:\delta_{i,j}=\left\{\begin{matrix}1 & \mathrm{if}\ i=j \\ 0 & \mathrm{if}\ i\neq j\end{matrix}\right\}
:為克羅內克函數。

就叫做**帶權<math>w(x)</math> 嘅標準正交函數族**

*參見[[正交多項式]]*

## 睇埋
*正交化
*Gram-Schmidt 正交化
*正交分解
*正交矩陣
*正交基
*垂直
佩多不等式

幾何學嘅**佩多不等式**，係關連兩個三角形嘅不等式，以唐。佩多(Don Pedoe)嚟命名。

呢個不等式指出：如果第一個三角形嘅邊長係 a,b,c，面積係 f，第二個三角形嘅邊長係 A,B,C，面積係 F，咁：

:A^2(b^2+c^2-a^2)+B^2(a^2+c^2-b^2)+C^2(a^2+b^2-c^2)\geq 16Ff，

等式成立嘅條件係當且只當兩個三角形係一對相似三角形，對應邊成比例；
亦即係 a/A=b/B=c/C。

## 證明

** 由海倫公式，兩個三角形嘅面積可用邊長表示為
:16f^2=(a+b+c)(a+b-c)(a-b+c)(b+c-a)=(a^2+b^2+c^2)^2-2(a^4+b^4+c^4)
:16F^2=(A+B+C)(A+B-C)(A-B+C)(B+C-A)=(A^2+B^2+C^2)^2-2(A^4+B^4+C^4),
:再由柯西不等式，
:16Ff+2a^2A^2+2b^2B^2+2c^2C^2
:\leq \sqrt{(16f^2+2a^4+2b^4+2c^4)}\sqrt{(16F^2+2A^4+2B^4+2C^4)}
:= (a^2+b^2+c^2)(A^2+B^2+C^2) 

:於是，
:16Ff\leq  A^2(a^2+b^2+c^2)-2a^2A^2+B^2(a^2+b^2+c^2)-2b^2B^2+C^2(a^2+b^2+c^2)-2c^2C^2 
:=A^2(b^2+c^2-a^2)+B^2(a^2+c^2-b^2)+C^2(a^2+b^2-c^2) ，命題得到咗證實。
等號成立嘅條件係當且只當a/A=b/B=c/C=\sqrt{f/F} ，亦都即係話兩個三角形相似。

** 幾何證法
三角形嘅面積同邊長嘅平方成正比，所以喺要證明嘅果條式嘅兩邊都乘以一個系數 \lambda^2，使到 \lambda A = a，幾何意義係將第二個三角形取相似。
:假設呢個時候 A、B、C 變成 x、y、z，F 變成 F'。
:考慮 * <math>AA'</math> * 嘅長度。由餘弦公式，
:AA'^2=AB^2+BA'^2-2AB \cdot BA' \cos (\angle B-\angle B')
:=c^2+z^2-2cz(\cos \angle B \cos \angle B'+\sin \angle B \sin \angle B')
將\cos \angle B = \frac{a^2+c^2-b^2}{2ac} , \cos \angle B' = \frac{x^2+z^2-y^2}{2xz},\sin \angle B = \frac{2f}{ac}, \sin \angle B' = \frac{2F'}{xz}代入就變成：
:0\leq AA'^2=c^2+z^2-2cz\left(\frac{(a^2+c^2-b^2)(x^2+z^2-y^2)}{4acxz}+\frac{4F'f}{acxz}\right)
:兩邊化簡咗之後同時乘以 \frac{1}{\lambda^2}，並注意到 a = x，就可得到原不等式。
:等號成立嘅條件係當且只當A 同 A' 重合，即兩個三角形相似。
阿基米德中點定理

**阿基米德中點定理**（**Archimedes' Midpoint Theorem**）說明：圓上面有兩點 A 同 B，M 係弧 AB 嘅中點，隨意揀圓上嘅一點 C，D 係 AC上嘅點使到 MD\perp AC 。

若果 M 同 C 喺弦 AB 異側，即係 AD = DC + BC；

若果 M 同 C 喺弦 AB 同側，即係 AD = DC - CB。

## 證明

若果係同側：喺線段 AD 上取點 X ，使到 DX = DC，由於 MD\perp AC，有

MX=MC。又因為 *M* 係弧 AB 嘅中點，所以 AM=BM。

:同時由圓周角定理得知：

:\angle MAC=\angle MBC，\angle ABM=\angle ACM，

:所以 \angle XMC = 2\angle DMC =180^\circ - 2\angle ACM = 180^\circ - 2\angle ABM = \angle AMB   ，
:所以 \angle AMX=\angle AMC - \angle XMC=\angle AMC - \angle AMB = \angle BMC，

:所以 \triangle AMX \cong \triangle BMC，

:所以 AX=BC ， AD=AX+XD=DC+CB ，命題得到咗證實。

若果係異側：喺線段 AD 延長線上取點 X，使到 DX = AD。

:因為 M 係弧 AB 嘅中點，所以 \angle ACM=\angle BCM。

:又因為四邊形 AMBC 係圓入面接四邊形，所以延長 CB 至 P，則 \angle MBP = \angle MAC 。

:但係 AD = DX ，所以 \angle ADM 係直角，所以\triangle ADM \cong \triangle XDM  ； \angle MAC = \angle AXM  ；  \angle MBP = \angle AXM  ； \angle CXM = \angle CBM 。

:又 CM = CM， 所以 \triangle CXM \cong \triangle CBM  。

:承上，所以 CX = CB；所以 AD = DC - CX = DC - CB。

## 外部連結
* Java 程式 (by Jim Loy)
法正

**法正**（；），字，係三國嘅蜀漢軍師，佢曾經同張松、孟達等朋友係劉璋部下，但因為劉璋昏庸無能，三個都唔肯追隨佢。劉備入蜀嗰陣法正等三人幫咗佢唔少，後來法正封為蜀郡太守、揚武將軍。

佢個人鍾意報答同埋報復人哋，做咗劉備嘅官之後，即使係被人哋請食都會報恩，同埋佢之前被人哋得罪，就算係小事都會殺咗嗰個人，有人話畀諸葛亮知，但係諸葛亮諗住佢被劉備睇重，就唔話畀劉備知。

劉備同曹操爭漢中嗰陣，嗰陣劉備唔掂，當時應該撤返，人哋勸佢都唔得。曹軍射箭嗰陣好似落雨咁，法正喺前線擋箭，劉備話：「孝直快點嚟避開嗮箭！」，法正話：「主公仲親自當擋箭牌，何況我呢小人喇！」劉備話：「孝直，我同呢退返去。」就下令撤返。

劉備討伐東吳兵敗嗰陣法正已死，嗰時諸葛亮話若果法正未死，就可以勸阻劉備，就算東征，只要法正隨行，都避得開夷陵之戰嘅大敗。
士賜

**士賜**係漢後期嘅人，劉志做皇帝嗰時，做過日南太守。

## 屋企
士賜祖先係魯國汶陽人，去到王莽做皇帝時，避禍去到交州。去到佢士賜係第六世。

士賜有幾個仔，分別係士燮、士壹、士䵋同士武。士燮係交阯太守、士壹係合浦太守、士䵋係九真太守，而士武係南海太守。

## 註
士䵋

**士䵋**（䵋讀灰或者繪）係漢末吳初人，做過徐聞令、九真太守。最後畀孫權誅殺。

## 註
米諾陶爾

**米諾陶爾**另譯作**彌諾陶洛斯**（古希臘語：Μῑνώταυρος，字面意思係「彌諾斯之牛」），又有叫**牛頭怪**，係希臘神話中一個好出名嘅牛頭人身怪物。

## 譜系
按照傳統說法，佢係克里特國王彌諾斯嘅妻子帕西淮同克里特公牛發生反常性關係而生出嚟嘅怪物。喺彌諾斯同佢兄弟爭奪王位嗰陣，海神波塞冬曾經喺海上送咗一隻純白色嘅公牛畀佢。彌諾斯本來應承會用隻牛作為祭品獻番畀佢，點知彌諾斯貪隻牛靚，自己收埋重獻咗另外一隻。波塞冬為咗報復，就令帕西淮瘋狂咁愛上咗嗰隻白牛。喺著名建築師代達羅斯（佢喺彌諾斯嘅宮廷裏面避難）嘅幫助下，帕西淮被化裝成一頭母牛同隻白牛交配；結果佢就生咗米諾陶爾出嚟。

而另一種說法，就係米諾陶爾係波塞冬本人同帕西淮所生嘅骨肉。

喺古希臘人嘅想像力之下，米諾陶爾被描述為具有人類嘅身體，但生有一個牛頭同一條牛尾嘅怪物。據說帕西淮喺米諾陶爾嬰兒時期重仲曾經養過佢，但米諾陶爾長大之後就變得非常殘忍凶暴。

## 有關神話
忒修斯同米諾陶爾打過，大致情節係咁：

由德爾斐神諭得到啟示之後，彌諾斯授意代達羅斯為佢起一座巨大嘅地下迷宮，畀米諾陶爾住。代達羅斯之子伊卡洛斯亦幫手起埋一份。迷宮建好後，米諾陶爾搬咗入去住，專食犯人同雅典城進貢嘅童男童女。

雅典人被迫進貢童男童女嘅原因係對彌諾斯之子安德洛革俄斯的死亡負有責任。安德洛革俄斯因為在泛雅典娜節運動會上獲勝，而被嫉妒的雅典國王埃勾斯殺死。彌諾斯欲為兒子復仇，遂向雅典開戰。結果雅典人大敗，被迫投降，並許諾每年向克里特進貢七對童男童女，以供彌諾陶洛斯食用（一說為每3年進貢一次；或每9年一次）。還有一種說法認為，安德洛革俄斯是由於受埃勾斯之命前去獵捕馬拉松野牛（與前面的克里特公牛是同一頭牛）而在馬拉松被該野牛所殺。總之彌諾斯由於兒子之死而對雅典發怒，迫使雅典人進貢活人作為怪物的食物。

希臘神話中嘅著名英雄、埃勾斯之子忒修斯自願作為童男之一前去克里特（一說係彌諾斯點名要忒修斯作為貢品），以圖除掉這個怪物。他和父親約定，如果成功地殺死了怪物，就在返回的時候于船上懸掛白帆。忒修斯來到克里特後，彌諾斯的女兒阿里阿德涅愛上了他。阿里阿德涅為使愛人免於一死，指點他在迷宮裡不會迷路的方法。在大多數版本的神話里，阿里阿德涅給了忒修斯一個線團以使他可以標記出走過的路（這線團本是代達羅斯送給阿里阿德涅的）。忒修斯成功地在迷宮中找到了彌諾陶洛斯並將其殺死，然後領著其他人走出了迷宮。雅典人從此擺脫了這個恐怖的貢賦。[1]忒修斯帶著阿里阿德涅返回雅典，但在半路上將她遺棄。在快要抵達故鄉時，忒修斯忘記了要把船上的黑帆換為白帆的事。結果登高遠眺的埃勾斯誤以為兒子已死，就在絕望中跳海自殺。彌諾斯發現忒修斯逃走後極為震怒，把代達羅斯父子關在了迷宮裡；但這二人用羽毛做成翅膀，成功地從克里特島逃走了。

殺死米諾陶爾係忒修斯最大嘅一件功績。

## 神話學解釋

米諾陶爾神話反映咗古老的人獸同體嘅觀念。古代希臘人相信，米諾陶爾同地下世界或天體有關：佢嘅另一個名叫「阿斯忒里翁」，意思解「星辰」。一啲希臘教派認為，迷宮裏面嘅米諾陶爾係宙斯嘅化身。[2]

現代學者對於帕西淮與克里特公牛的反常交媾的解釋是，這可能是在隱喻古老的「神婚」儀式。在這種宗教祭禮中，女祭司與有著牛的外形的神祗性交（在實際儀式中，這一神祗可能由男祭司或國王扮演）。此外，米諾陶爾需要食人嘅現象可能是對古代殺人祭神的習俗的反映。神話學家指出，彌諾陶洛斯的形象和腓尼基人信奉的、需要人祭的牛頭神巴爾-摩羅克極為相似，或許二者同源。米諾陶爾被忒修斯殺死這一事實則可能反映了某種古老的回憶。例如，它或許是古人對希臘本土的邁錫尼文明發展壯大並擺脫米諾斯文明（克里特島的古文明）影響這一歷史事實的模糊記憶；邁錫尼人最終征服了克里特。

由於克里特島發現了米諾斯文明的大規模遺址，人們已經注意到神話與考古發現之間的聯繫。所謂「迷宮」可能就是對遺址中的宮殿部分（即所謂克諾索斯）的誇張描述，該建築結構非常複雜。另外，考古學家指出了米諾斯文明中具有宗教意義的公牛符號，以及該文明著名的跳牛運動。或許米諾;裪爾神話帶有很多古文明的遺跡。

## 註
* 普魯塔克，《忒修斯》，15~19；偽阿波羅多洛斯，書庫，III 
*《世界神話辭典》，638頁 

## 參考
* 米諾陶爾 《世界神話辭典》，遼寧人民出版社，ISBN 7-205-00960-X/I·77 
*《神話辭典》，（蘇聯）M·H·鮑特文尼克等，統一書號：2017·304
沙美島

**沙美島**（）係泰國灣上面嘅一個島，位於曼谷東南面大概220公里，行政屬於羅勇府。

## 旅遊
由泰國大陸碼頭搭船過去要8個字左近。島上係一個國家自然公園，所以要收費，而家外國人收200匹，泰國人收40匹。由於沙美島近曼谷，亦都吸引好多外國遊客嚟短程度假。島上有好多個沙灘，集中喺島嘅東岸，而西岸就以睇日落比較出名。

## 環境

### 漏油
2013年，管道爆裂導致沙美島嘅沙灘被原油覆蓋。

## 參考資料

類:泰國嘅島
類:羅勇府
太空人

**太空人**係「上過太空、駕駛、管理、維修太空船，做過科學實驗、生產加工或者從事軍事任務嘅工作人員」。

## 香港詞彙
嚮1997年之後，香港太空人係太太嚮外地，夫婦溝通依賴長途電話嘅男人。

## 外邊網頁
* Go Taikonaut 網頁
翟志剛

**翟志剛**（）係中國太空船神舟七號三個太空人之一，係呢次任務嘅隊長。隊友有劉伯明同景海鵬，佢哋職業都係軍人。

2008年9月27號，翟志剛嚮太空浮出太空船揈‎五星紅旗，係第一個中國人太空漫步。

## 屋企
翟志剛鄉下係中國大陸黑龍江省齊齊哈爾市龍江縣，阿媽係賣農作物嘅小販。佢係孻仔，有三個家姐同兩個大佬。翟志剛已婚，有一個仔，老婆張淑靜嚮中國太空食物研究部門度做。住北京航天城嘅宿舍。

## 參考
* http://news.qianlong.com/28874/2008/09/16/2821@4660679.htm
* http://gb.cri.cn/18824/2008/09/24/3365s2258075.htm
* 星島日報，2008年9月25號，第A9版《神舟7號專題》太空人簡介
士砵亭

**葡萄牙體育會**（Sporting Clube de Portugal），多數人叫佢譯名**士砵亭**（Sporting Lisbon），係葡萄牙嘅足球會，1902年成立，總部喺葡萄牙首都里斯本，而家踢緊葡萄牙超級足球聯賽。佢同波圖、賓菲加被稱為葡萄牙嘅三大班霸。其實成個體育會有好多運動，好似網球、田徑噉，不過足球係最出名。

## 出面網站
* 士砵亭官方網站（葡文）
* 士砵亭官方網站 
* 士砵亭球迷網站
神舟七號

**神舟七號**，簡稱**神七**，係一隻中國造嘅太空船，2008年9月尾搭載長征系列運載火箭响酒泉衛星發射中心發射上太空，行程中有兩個船員出密封艙外執行太空漫步任務。

升空嘅太空人有三個：翟志剛（指令長）、劉伯明、景海鵬。

## 出面網頁
* 明報
* 新華網
* 中國網
* 人民網
* CCTV
國際傳播發展計劃

**國際傳播發展計劃**（International Programme for the Development of Communication，簡寫：**IPDC**）係聯合國教科文組織嘅一個項目，係喺聯合國系統入面一個以動員國際社會討論同推動發展中國家傳媒發展為目標嘅多邊論壇。

國際傳播發展計劃政府間理事會，由聯合國教科文組織大會選出，並且負責監管呢個計劃。根據教科文組織大會第三十二届會議嘅決議，國際傳播發展計劃政府間理事會（39 位理事）而家逢兩年就開一次會。國際傳播發展計劃嘅主席團（8 位成員）每年開一次會，並且全面負責篩選項目、批准同分配特别帳戶資金。已批准嘅項目將會得到由各個捐資國提供嘅自願捐獻基金。

## 工作重點
國際傳播發展計劃有以下四个工作重點：
*推動表達自由同傳媒嘅多元化
*社區傳媒發展
*人力資源發展
*推動國際間合作

## 出面網站

*官方主頁
蘭桂坊

**蘭桂坊**係香港島中環嘅一條斜路，响下面德己立街同上面雲咸街之間。蘭桂坊最出名有幾十間西餐廳同埋鬼佬酒吧，營業時間嚮黃昏到零晨，通霄狂歌熱舞。蘭桂坊係香港經濟發展嘅典範，由加拿大商人盛智文開發出嚟，佢已經畀人封為「蘭桂坊之父」。

## 歷史
「蘭桂坊」呢個名嘅由來有兩個講法。喺19世紀嘅時候，香港華洋混雜，而因粵語通常俗稱白人為「鬼佬」，故此「爛鬼坊」之名應運而生。但後來因為啲人覺得呢個名不雅，所以最後改名為「蘭桂坊」。另一個講法就話廣東南海九江鄉里喺香港發展嘅時候，借用咗九江煙橋村**蘭桂坊**之名嚟命名呢條街。

原本條街住咗好多做媒人嘅女人，所以又被稱為「**媒人巷**」或「**紅娘巷**」。喺二次世界大戰之前，蘭桂坊亦都以小販為主。

由Gordon Huthart喺1978年12月23號開辦嘅的士高舞廳「Disco Disco」喺德己立街40號地庫開張之後，加速咗蘭桂坊一帶嘅發展，同時令到佢成為聞名中外嘅娛樂場所，受到唔少名人、娛樂圈藝人同埋外籍人士歡迎。「Disco Disco」喺1986年執笠。

喺1983年，有「蘭桂坊之父」之稱，原籍加拿大嘅猶太裔商人盛智文因為覺得喺香港生活嘅外國人欠缺社交場所，同時間受到佢自己成長之地滿地可嘅新月街 （；）啓發，所以決定喺蘭桂坊開一間叫「California」嘅餐廳。佢之後再投資3,200萬港幣向建煌新記嘅江德仁家族買成幢加州大廈（原名德仁商業大廈，1973年落成），並將佢翻新，變成一棟有西式餐館等等嘅多元化商廈，然後又向前立法局議員倪少傑買入加州娛樂大廈（原稱日豐大廈）。從此，西餐廳同埋酒吧喺蘭桂坊開始林立。

喺2009年，盛智文決定喺成都再起另一個蘭桂坊，但經濟成效未如預期理想。不過佢反而喺下一年就將加州大廈同加州娛樂大廈合併發展為單一樓宇，將個別分散區內嘅食肆、酒吧同埋健身中心整合喺同一幢大廈入面，而樓高27層嘅加州大廈亦都喺2015年落成。

## 特色
蘭桂坊日頭水盡鵝飛，夜晚人山人海，尤其公眾假期前夕，越夜越美麗。零晨3~4點酒吧打烊，蘭桂坊冇早市，平日中午有附近白領嚟食西餐，放工嚟Happy hours，黃昏日落酒吧鋪頭開工，鬼佬食客貪佢地方靜中帶旺，鬼鬼地。蘭桂坊嘅餐廳酒吧少用中文；多數用英文溝通，因為客人多數講英文。香港本地人或中國大陸人嚟到多數都只不過係望下，影張相咁，好少幫襯，因為啲餐唔抵食。蘭桂坊以前有間麥當勞，收尾走咗，可能鋪租貴，頂唔住。

蘭桂坊有一間7-11好好生意，因為啲啤酒同微波爐零食有得比，價錢「合理」好多。

## 交通
***[[港鐵]]**
** 或中環站，D1、D2出口
** 或香港站 ，B2、C出口

***[[香港巴士|巴士]]** 
** 12M、13、23A同埋40M

***[[香港公共小巴|綠色專線小巴]]** 
** 10A同埋10B線

***[[停車場]]**，2個嚮亞畢諾道：
**中央廣場
**環貿中心

## 參考

;視聽資料
* 香港無綫電視新聞及資訊部，**「星期日檔案－黑色元旦」**，1993年1月3日
* 香港電台頭條新聞，'''「踏入九三」'''

## 睇埋
* 1993年蘭桂坊慘劇
* 蘭桂坊嘉年華
* 蘇豪區
* 東區蘭桂坊 - 鰂魚涌糖廠街

## 出面網頁

*晚間新聞 翡翠台1993年1月1號，報導事發經過同救援情況
*星期日檔案 翡翠台1993年1月3號，黑色元旦
* 香港旅遊發展局－蘭桂坊及SoHo荷南美食區
* 香港運輸署－中環行人環境改善計劃
夏枯草

**夏枯草**（；學名：**）係唇形科夏枯草屬嘅長年生草本植物，喺中國嘅四川、雲南、貴州、廣西、廣東、福建、浙江、江西、湖南、湖北、陝西、甘肅、新疆同河南、臺灣、日本、朝鮮、印度、巴基斯坦、尼泊爾、不丹、北非、歐洲同西伯利亞地區都可以搵到。

## 形態
梗有些小紫，葉係長嘅蛋形，花係輪傘花序且一抽生喺梗，粗穗樣；花冠係淡紫色或白色嘅唇形。果係細嘅長蛋形硬果仔，比較圓。

## 藥用價值

一般嚟講，夏枯草可以做藥，有清肝明目、清熱散結同降血壓嘅功效。一般嚮夏天以乾果穗入藥，而嚮臺灣多數攞成條草本植物嚟做藥。

## 註

## 有關嘅書
* 药用植物学 第228页 人民卫生出版社 ISBN 978-7-117-15869·5

## 出面網頁

* 夏枯草 中醫世家
* 夏枯草 意古中醫
* 夏枯草 苹果绿
* 夏枯草 中华康网
* 夏枯草的功效与作用 中草药
* 夏枯草 Xiakucao 藥用植物圖像數據庫 (香港浸會大學中醫藥學院) 
* 夏枯草 Xiakucao 中藥材圖像數據庫 (香港浸會大學中醫藥學院)
* 夏枯草 Xia Ku Cao 中藥標本數據庫 (香港浸會大學中醫藥學院)
貧血

**貧血**係指血液唔夠紅血球同血紅素嘅病，按照病情輕重會有唔同病癥，包括感覺攰、眼結膜同嘴唇蒼白、視野發黑、頭暈、呼吸喘促等等。

貧血嘅原因可以分為三大類：第一個係失血，第二個係製造量少咗，第三個係分解多咗。

貧血亦可以根據每個紅血球嘅大細同埋每個紅血球中嘅血色素含量分為：小球性貧血、正常血球性貧血、巨球性貧血三種。
劉宏

（）係東漢第11個皇帝，響168年到189年在位，做咗22年皇帝，諡號係。

漢靈帝同佢嘅堂伯父劉志響後世嘅評價一向都好低，因為一啲政變例如第二次「黨錮之禍」、「黃巾大起義」就喺響呢段期間發生。諸葛亮寫咗《出師表》，就提到同劉備講，「未嘗不嘆息痛恨於桓、靈也」。

## 生平
劉宏本來係解瀆亭侯。168年漢桓帝過身，桓帝冇仔，竇太后同佢阿爸竇武喺宗室度揀咗劉宏繼位。

184年發生黃巾之亂。雖然朝廷大軍好快就瓦解咗黃巾軍主力，但係啲餘黨同埋其他起事民眾此起彼落咁喺各地搞事。為咗更有效咁平息叛亂，朝廷就喺188年聽咗宗室劉焉嘅建議，將州刺史改做州牧，畀州牧掌控地方嘅軍政權力，結果到靈帝死咗之後就演變成州郡割據。

189年，靈帝過身，由佢個仔劉辯繼位。

## 家庭
### 后妃
*宋皇后
*靈思何皇后
*王美人

### 仔
*劉辯
*劉協

### 女
*萬年公主
董卓討伐戰

**董卓討伐戰**係東漢末年各地群雄組織地方軍對抗董卓嘅戰役，發生響190年正月到191年二月嘅關中地區，結果董卓挾天子遷都長安，地方軍內鬥加深，形成咗群雄割據嘅局面。
齊桓公

**齊桓公**（桓讀援，；）係春秋齊國第15個君主，姓姜，名小白，係齊僖公個仔、齊襄公細佬，後世叫佢做「春秋五霸之首」。
巴斯德消毒法

**巴士德消毒法**（**pasteurization**），又譯**巴斯德消毒法**，係一種奶消毒方法，由法國巴士德（Louis Pasteur）發明，喺1862年，呢種消毒法可以消滅牛奶裏面嘅大部份有害同會令奶腐壞嘅微生物，又唔會影響牛奶等本身嘅奶味。

巴士德消毒法唔會殺死所有微生物，佢只係用攝氏75度將奶品煮15秒。唔係屋企式煲奶徹底消毒。

巴氏消毒嘅奶，嚮室溫下放一兩日一樣會變壞；若果放嚮 4℃ 嘅雪櫃，只能夠保存一個星期左右。

## 超高溫消毒法
超高溫消毒法（英文縮寫**UHT**，全寫係**[[:en:Ultra-high-temperature processing|Ultra-high-temperature processing]]**）係巴士德消毒法以外嘅另一種奶品消毒法，同巴士德消毒法好似，用嘅溫度同時間唔同，UHT 用攝氏 120 度煮一到兩秒。呢種UHT消毒方法會破壞牛奶少少營養，但入嚮密封包裝盒之後，嚮室溫都放到好耐。

## 參考
神七

**神七**可以係：

* 神舟七號，中華人民共和國造嘅太空船；
* 神7，日本組合AKB48第一、二屆總選舉攞頭七名嘅成員，包括前田敦子、板野友美、篠田麻里子、高橋南、大島優子、小嶋陽菜、渡邊麻友，全部已經單飛畢業。
曹丕

**曹丕**（丕讀披，；），即係**魏文帝**（），字**子桓**（桓讀緩，），係曹操第二個仔、同埋武宣卞皇后嘅嫡大仔。220年曹操死咗之後，佢繼承咗曹操魏王、丞相同埋冀州牧嘅位，並且喺年尾逼漢獻帝劉協禪讓帝位畀佢，改咗國號做魏，年號黃初。226年曹丕駕崩，諡號文皇帝。

## 生平
### 早年
187年冬天，曹丕喺沛國譙縣出世。曹丕文武雙全，佢六歲就識得射箭，八歲就識得寫文章同埋騎射。曹丕好鍾意劍擊，佢博覽古今經傳，通曉諸子百家學說。197年，曹丕同亞哥曹昂跟住老豆曹操去攻打宛城嘅張繡，張繡喺投降冇耐突然叛變，曹昂同大將典韋、堂兄曹安民喺宛城戰死，曹丕騎馬成功逃離宛城。正室丁夫人因為契仔曹昂嘅死而好嬲曹操，最後同曹操離異。曹丕亞媽卞夫人做咗正室，曹丕亦都從庶大仔變成咗嫡大仔。

### 征戰四方
曹丕之後參加咗建安五年嘅官渡之戰，並且參加咗曹操平定北方嘅鄴之戰同埋白狼山之戰。建安十三年(208年)，曹丕跟隨曹操南征荊州，並且參加咗好出名嘅赤壁之戰。建安十五年(210年)，司徒趙溫搵曹丕做官，但喺曹操認為趙溫咁樣做喺「故以不實」，所以免除咗趙溫嘅官職。建安十六年(211年)，曹丕做咗五官中郎將同埋副丞相。之後曹丕參加咗濡須口之戰，並且俾奉使犒軍嘅尚書令荀彧贊賞。

### 篡漢即位
曹操喺建安二十二年(217年)立曹丕為魏王世子。建安二十五年(220年)，曹操病死，曹丕繼承咗曹操丞相同埋魏王嘅位。之後曹丕逼漢獻帝禪位畀自己，建立魏國，改年號為黃初，並且封漢獻帝為山陽公，允許佢享有皇帝嘅待遇同埋禮儀，並且唔使以臣下嚟自稱。221年八月，孫權派使者向魏國表示臣服，並且將之前俘虜嘅于禁送返魏國，曹丕派太常邢貞封孫權為吳王。同年四月，漢中王劉備稱帝，建立蜀漢。222年，曹丕見孫權拒絕送自己亞仔到洛陽做人質，於是兵分三路攻打吳國，最後曹丕因為作戰失利而撤軍返曹魏。曹丕封臧霸做執金吾，剝奪咗佢嘅兵權。224年八月，曹丕親率十萬大軍攻打吳國廣陵，結果畀徐盛起嘅假城嚇到，之後自己嘅龍舟又畀暴風吹到差啲沉船，因此喺十月嗰陣時撤退。225年八月，曹丕又親率十萬大軍攻打廣陵，結果由於江面結冰而無法行軍，最後只好撤退返洛陽。撤退嗰時又被孫韶派嘅500人打敗，自己嘅羽蓋同埋副車畀吳軍搶走咗。
### 臨終託孤
黃初七年(226年)五月十六日丙辰，曹丕病重，立平原王曹叡為太子，並且搵咗曹真、曹休、陳群同埋司馬懿過嚟，叫佢哋喺未來輔佐曹叡。十七日丁巳，曹丕喺嘉福殿嗰度死咗，終年四十歲。佢嘅皇位由曹叡繼承。六月九日戊寅，曹丕落葬首陽陵。

## 屋企人
### 父母
*曹操，魏國嘅奠基人同埋主要締結者，曹丕即位後追尊曹操為太祖武皇帝。
*卞氏，曹操嘅正室夫人，諡號武宣皇后。
### 兄弟
曹丕總共有廿四個兄弟：
*豐愍王曹昂，字子脩，曹操嘅大仔，庶出，但喺由曹操嘅原配丁氏養大，年輕嗰時曾經畀舉為孝廉。後尾因為張繡反叛而戰死。
*相殤王曹鑠，字子烈，曹操第二個仔，庶出，早死。
*任城威王曹彰，字子文，花名「黃鬚兒」，曾經做低代郡嘅烏丸。黃初四年（223年）封為任城王。
*陳思王曹植，字子建，擅長文學，《洛神賦》嘅作者。雖然得到曹操嘅寵愛，但喺同曹丕爭位失敗，之後喺政治上施展唔到自己嘅抱負。黃初六年（225年）封為陳王。
*蕭懷王曹熊，早死。
*鄧哀王曹沖，字倉舒，好出名嘅神童，未成年就死咗。
*彭城王曹據，太和六年（232年）封為彭城王。
*燕王曹宇，字彭祖，太和六年（232年）封為燕王，魏元帝曹奐嘅老豆。
*沛穆王曹林，一名曹豹，太和六年（232年）封為沛王。
*中山恭王曹袞，太和六年（232年）封為中山王。
*濟陽懷王曹玹，建安十六年（211年）封為西鄉侯。
*陳留恭王曹峻，字子安，太和六年（232年）封為陳留王。
*范陽閔王曹矩，早死。
*趙王曹幹，太和六年（232年）封為趙王。
*臨邑殤公曹上，早死。
*楚王曹彪，字朱虎，太和六年（232年）封為楚王。嘉平三年（251年）同太尉王凌密謀造反，司馬懿知道後將佢賜死。
*剛殤公曹勤，早死。
*谷城殤公曹乘，早死。
*郿戴公曹整，建安廿二年（217年）封為郿侯。
*靈殤公曹京，早死。
*樊安公曹均，建安廿二年（217年）封為樊侯。
*廣宗殤公曹棘，早死。
*東平靈王曹徽，太和六年（232年）封為東平王。
*樂陵王曹茂，同曹操同埋曹丕嘅關係唔喺好好，太和六年（232年）封為曲陽王。
### 姐妹
*曹憲，漢獻帝嘅貴人
*曹節，漢獻帝嘅第二任皇后
*曹華，漢獻帝嘅貴人
*清河公主，夏侯楙嘅老婆
*安陽公主，荀惲嘅老婆
*金鄉公主，何晏嘅老婆
### 后妃
*文昭皇后甄氏，魏明帝曹叡嘅生母。上蔡令甄逸亞女。曾經喺袁熙嘅老婆，曹操攻陷鄴城之後，佢因為姿貌絕倫而畀曹丕納入後宮，幫曹丕生咗曹叡同埋東鄉公主，後尾畀曹丕賜死。曹叡即位後追謚為文昭皇后。
*文德皇后郭氏，字女王，南郡太守郭永亞女。因為佢嘅才智出眾，幫曹丕爭到世子之位而得寵。曹丕即位後封佢做皇后。諡號文德皇后。
*任氏，曹丕早年妻妾，出生鄉黨名族，疑似喺原配夫人，未有定論。因為性格唔好而畀曹丕廢咗。
*李夫人，甄氏死前將曹叡托畀李夫人。
*李貴人，生仔曹協。
*陰貴人，同郭女王同時入曹丕嘅後宮，曹丕因為寵愛陰貴人而令夫人甄氏失意。
*柴貴人，寵妃。
*潘淑媛，生仔曹蕤。
*朱淑媛，生仔曹鑒。
*仇昭儀，生仔曹霖。
*徐姬，生仔曹禮。
*蘇姬，生仔曹邕。
*張姬，生仔曹貢。
*宋姬，生仔曹儼。
*劉氏，漢獻帝嘅女。
*劉氏，漢獻帝嘅二女。
*薛靈芸，傳說喺斜紅妝飾嘅創始人，佢因為善長女紅而畀後世奉為針神。
*莫瓊樹，佢識得梳理一種叫「 蟬鬢 」嘅髮型，睇起嚟同蟬翼一樣縹緲。
*陳尚衣，能歌善舞嘅宮人。
*段巧笑，傳說佢喺米粉同埋胡粉嚟兩種化妝品入面加葵花子汁，發明咗一種叫紫粉嘅化妝品。
仔女
曹丕有十個仔：
*曹叡（204年-239年），甄夫人嘅仔，221年封齊公，第二年封平原王，曹丕死之前畀立為太子，同年繼位，喺239年死咗，諡號明帝。
*曹協（？-？），李貴人嘅仔，早死。佢生咗一個叫曹尋嘅仔。
*曹蕤（？-233年），潘淑媛嘅仔，232年改封北海王，喺233年死咗
*曹鑒（？-225年），朱淑媛嘅仔，225年封東武陽王，喺同年死咗。
*曹霖（？-251年），仇昭儀嘅仔，232年改封東海王，喺251年死咗，佢亞仔高貴鄉公曹髦後尾做咗皇帝，但喺畀司馬昭嘅手下殺咗。
*曹禮（？-229年），徐姬嘅仔，225年改封元城王，魏文帝諗住立佢做太子，喺229年死咗
*曹邕（？-229年)，蘇姬嘅仔，225年改封邯鄲王，喺229年死咗。
*曹貢（？-223年)，張姬嘅仔，222年封做清河王，喺223年死咗。
*曹儼（？-223年)，宋姬嘅仔，222年封做廣平王，喺223年死咗。
*曹喈（？-？），唔知喺邊個後妃生嘅，早死，曹植為佢作咗《仲雍哀辭》。
有一個女：
*東鄉公主（？-？），甄夫人嘅女。

## 參考
### 引用
陶謙

**陶謙**（；），字，丹陽郡丹陽縣人。東漢末年嘅軍閥豪強。

## 生平
### 婚後發跡
陶謙喺細嗰陣時就死咗老豆，佢喺縣入面喺出晒名嘅遊蕩不羈，成日同其他細路仔一齊玩騎馬打仗嘅遊戲，啲細路仔都認陶謙做大佬。前蒼梧太守甘公睇到陶謙後，認為佢相貌雄偉，未來一定會有成就，於是將自己嘅女嫁畀陶謙。結咭婚之後嘅陶謙一改以往浪蕩嘅個性，變到非常之好學，佢被舉為孝廉，封尚書郎，舒縣令，之後又舉為茂才，改封盧縣令。佢為官清白，轉拜幽州刺史，議郎。

### 征討西羌
西面嘅外族羌成日都侵擾邊境，朝廷派征西將軍皇甫嵩出戰，皇甫嵩徵召陶謙做揚武都尉，佢哋成功打低咗西羌。中平二年（185年）涼州嘅邊章同埋韓遂喺度搞搞震，朝廷派車騎將軍張溫同埋董卓出兵討伐，張溫徵召陶謙同埋孫堅幫手。期間陶謙不滿張溫嘅無能，孫堅亦都同顢頇專橫嘅董卓唔啱傾，最後陶謙喺酒會上面大鬧張溫，張溫一開始好嬲，但喺其他人嘅勸解下原諒陶謙，並且仲喺對陶謙好好。

### 經營徐州
朝廷當初諗住討伐徐州嘅黃巾軍而封咗陶謙做徐州刺史。陶謙上任之後不斷招攬人才，例如佢曾經用刑罰威脅趙昱為自己效力。陶謙又任用陳登嚟負責農事，實施屯田制嚟屯積糧食。董卓討伐戰期間，河南尹朱儁號召其他州郡一齊做低董卓。陶謙派咗三千精兵，其他州郡亦都有畀朱儁少少支持，陶謙推舉朱儁做車騎將軍。董卓死咗之後，佢嘅手下李傕同埋郭汜繼續控制朝廷，陶謙仲喺有派人進貢獻帝，獻帝封佢做安東將軍、徐州牧、溧陽侯。之後陶謙聯合前揚州刺史周乾、琅邪相陰德、東海相劉馗、彭城相汲廉、北海相孔融、沛相袁忠、泰山太守應劭、汝南太守徐璆、前九江太守服虔、博士鄭玄等人一齊推舉朱儁做太師，號召其他軍閥豪強一齊做低李傕，尊奉獻帝，但喺朱儁畀李傕徵召入朝，陶謙佢哋只好放棄。初平四年（193年），陶謙一開始聯合自稱天子嘅闕宣，之後又將佢殺咗、收咗佢嘅部眾。

### 晚年失意
初平三年（192年），陶謙為咗呼應盟友袁術而喺發干度屯兵，諗住嚇吓袁紹，點知畀曹操同袁紹一齊做低。袁術雖然喺陶謙嘅盟友，但喺一直霸住徐州嘅廣陵郡。後尾袁術嘅沛國畀陶謙搶咗，袁術又自稱自己喺徐州伯，雙方可能已經唔再係盟友。初平四年（193年），曹操因為老豆曹嵩喺泰山被殺而攻打陶謙，攻陷咗十幾座城，並且喺彭城打低陶謙，陶謙死咗萬幾人，搞到泗水都畀塞住咗。陶謙退守郯城，曹操由於打唔落嚟同埋食晒啲糧食而撤軍。第二年，曹操又打多陶謙一次，攻陷咗瑯琊同埋東海嘅好多縣，陶謙諗住走返鄉下丹陽。冇耐曹操因為呂布偷走咗自己嘅兗州而撤兵。陶謙喺同年病死，死之前叫別駕麋竺搵嚟徐州幫手嘅劉備嚟做徐州牧。

## 屋企人
### 妻子
*甘氏，蒼梧郡太守甘公個女。

### 仔女
*陶商，陶謙個仔，冇出嚟做官。
*陶應，陶謙個仔，冇出嚟做官。

## 部下
*曹豹，陶謙部將。曹操攻打徐州嗰時，曹豹同理劉備喺郯東屯兵抗敵。曹豹之後俾劉備任為下邳相，同張飛駐守下邳，兩人內訌，曹豹搵人叫呂布嚟打下邳，後尾俾張飛斬殺。
*許耽，中郎將，統領丹陽兵。同曹豹一齊迎接呂布。
*趙昱，名士。俾陶謙威脅出嚟做別駕，後尾做咗廣陵太守，俾笮融殺害。
*王朗，治中。同趙昱一齊提議出使長安，俾獻帝封俶會稽太守，後尾因為俾孫策做低而投靠曹操。
*陳珪，徐州豪族，曾經做過沛相。
*陳登，陳珪亞仔，陶謙請嚟做典農校尉，佢種植穀物嚟減少飢荒。
*笮融，下邳相，佛教領袖。攞政府錢嚟起寺廟，因為頗具人望，所以陶謙忍住唔出聲，後尾走咗去江東。
*蕭建，瑯邪相，諗住私通呂布，俾臧霸殺咗。
*曹宏，陶謙親信，讒慝小人。
*呂由，陶謙部將，俾曹仁做低。
*麋竺，徐州富商。陶謙嘅別駕從事，陶謙死之後投靠劉備。
*麋芳，彭城相，麋竺嘅細佬，陶謙死之後同亞哥一齊投靠劉備。
*闕宣，自稱天子。陶謙初期附和，後尾將佢殺咗，並且收編佢嘅部眾。
*臧霸，同陶謙一齊做低黃巾，拜騎都尉，喺開陽屯駐。後尾幫呂布抗拒曹操，呂布死咗之後帶孫觀、孫康、尹禮、吳敦、昌豨等投靠曹操，加入曹操後仕途順遂，晚年成為魏國重臣。
*張闓，都尉。陶謙派張闓去迎接曹操嘅老豆曹嵩，但佢見利忘義，將曹嵩殺咗之後搶埋佢啲財物走。後尾投靠淮南嘅袁術，幫袁術搞死咗陳國相駱俊同埋陳王劉寵。
*呂範，被懷疑喺袁術嘅內應，逃奔孫策。
*吳範，會稽人，揚州從事。

## 參考
### 引用
北京條約

《**北京條約**》係1860年（大清咸豐十年）10月18號，第二次鴉片戰爭戰敗國大清帝國響北京同英國、法國、俄羅斯帝國簽訂嘅不平等條約，清朝代表係欽差大臣奕訢。當中同英國簽嘅北京條約，割讓廣東新安嘅九龍半島畀英國，成為香港殖民地嘅一部份。而同俄國簽嘅北京條約，不但要履行《璦琿條約》割讓半個外滿洲畀俄國，更加要將其餘半個外滿洲同庫頁島都割埋，大清夾埋無咗過百萬平方公里領土，同埋無咗日本海嘅通行權。
繁忙時間

**繁忙時間**一般係指上晝七點到九點，同挨晚五點到七點兩段時間，係大部份公司返工同放工時間，通常都出現交通擠塞、電話線路同互聯網繁忙嘅問題，所以部份公司會用彈性上班時間去解決呢個問題。

## 其他
「繁忙時間」係香港氣象聊天室其中一個專用字，即係指有熱帶氣旋集結喺香港 800 公里範圍內，或天文台發出黃色或以上暴雨警告期間。

## 攷
湯寶如

**湯寶如**（**Karen Tong**，），花名**湯記**，係香港女歌手同演員。

## 簡介
1992年，初出道嘅佢同張學友合唱過《相思風雨中》，得到好多人認識，期間出咗唔少唱片。1994年佢憑一首《緣份的天空（西雅圖的失眠人）》走紅，1996年以《感冒》呢首歌令到佢嘅專輯《收放自如》攞到白金銷量。

湯寶如曾經同劉小慧、黎瑞恩、王馨平、周慧敏、關淑怡、陳慧嫻並稱「寶麗金七小花」。

1998年，湯寶如同譚國政拍拖而退出樂壇。2007年同賽車手男朋友Sam Chan結婚並喺同年9月生咗一個仔。佢個仔雖然得十幾歲，但已經想做YouTuber。

2019年，湯寶如原定喺10月14號舉行演唱會『湯寶如MINE MK Karen Music 2019音樂會』，但係突然宣佈因為個人原因延後。

## 演出

### 電視劇（ViuTV）
*2020年：《好人好姐》飾演 院長

## 參考
劉小慧

**劉小慧**（）係香港女歌手，曾經同湯寶如、黎瑞恩、王馨平、周慧敏、關淑怡、陳慧嫻並稱「寶麗金七小花」。而家佢係蘇志威個老婆。

## 音樂作品
### 個人專輯

### 合輯

## 攷

## 出面網頁
* 
* 
*  
*
平方數

**平方數**係指可以寫成一個整數嘅平方嘅數，即佢嘅平方根係整數嘅數。例如9係3嘅平方，所以係一個平方數。

1, 4, 9, 16, 25, 36, 49, 64, ......之間嘅差成等差數列
64-15=49, 49-13=36, 36-11=25, 25-9=16, 16-7=9, 9-5=4, 4-3=1
丙炔

**丙炔**（Propyne），又叫**甲基乙炔**（Methylacetylene），學名係 Prop-1-yne，係一種炔烴，佢嘅結構簡式係 CH₃C≡CH。係 MAPP 氣體（風焊氣體）嘅一種成分。丙炔好容易用冷凝收集。

## 製備丙炔、丙炔、丙二烯嘅平衡態
丙炔同丙二烯平衡存喺於室溫中，丙炔同丙二烯啲混合物叫做 MAPD:
:CH≡CCH₃  ⇌  H₂C=C=CH₂
Keq = 0.22 (270 ℃),  0.1 K (5 ℃)

MAPD 係副產物，MAPD 喺催化裂解丙烷成丙烯嘅反應中，能干擾丙烯嘅催化變相過程。

## 做火箭燃料
歐洲太空總署正研究使用輕質嘅烴類化合物同液態氧一齊用，做高能火箭推進劑，常用啲嘅  MMH/NTO （甲基肼/四氧化氮）系統產生少啲毒性物質，而丙炔具有作為火箭燃料嘅多項有利特點。 係因為同氧氣一同使用嘅比沖能去到 370 秒，有高啲密度同能量/體積比，同適合啲嘅沸點。

## 參攷

* German Aerospace Center
* Nova Chemicals
苦海女神龍

**苦海女神龍**，本名波娜娜，早期黃俊雄布袋戲嘅木偶人物。

波娜娜係韃靼國嘅三公主，來到中原，化名做苦海女神龍，同史豔文有一段嘅戀情，波娜娜出場嗰陣時會播放由西卿所演唱嘅主題曲「苦海女神龍」。後來再由被女歌手李翊君、黃鳳儀（西卿之女）翻唱。
超級市場

**超級市場**，簡稱**超市**，係零售市場，唔同以前嘅士多、雜貨鋪，顧客可以嚮鋪頭隨便睇貨，零距離研究隻貨，隻隻有價錢牌，唔使下下問店員。顧客推購物車，自己先攞好貨，最後先去出口畀錢。

超級市場常見嘅係日用品超市：鋪頭入面分區為飲品、蔬菜類、凍肉、海鮮、乾貨、家具、五金類、糧油雜貨咁。

除咗日常消費品，有好多時裝店、五金鋪、書店都以「超級市場」方式賣嘢。

喺香港，「超市價」曾經代表售價平，因為直接入貨，避免咗中間商嘅利潤。不過，當消費者有咗慣性消費，士多又已經執晒，而家超市價已經唔係最平，因為市場壟斷，直接入貨嘅著數落咗大超市個袋。

## 歷史
超級市場係1930年喺美國首創。

## 睇埋
* 街市
* 消費行為
* 輕推理論

## 參考

* 《商業慨論》 郭崑謨著
* 《零售學》 Gerald pintel and Jay Diamond 著  曾次青譯
* 《自由時報》
* 《台灣流通新面貌》
國慶

**國慶**或者叫**國慶日**（），係象微一國嘅特別日子，係當地嘅法定放假日，紀念獨立成功、憲法簽署、奪得政權、一國要人或者聖人紀念日、皇帝生日、或者過往重大事件日子等等。唔同地方有唔同叫法。

有啲地方唔止一個國慶，好似印度同巴基斯坦就一年幾個。而香港、澳門除咗自己本身，亦會慶祝埋宗主國中華人民共和國嘅國慶日。

## 各地嘅名
美國嘅國慶日叫做獨立日。

嚮英國冇國慶日，因為大英帝國係一個聯合王國，由四國組成，即係英格蘭、蘇格蘭、威爾斯同北愛爾蘭。之不過，近年已開始推動用各國主保聖人做公眾假期。

## 公曆年各月國慶
### 1月
* 1月1號：古巴

### 2月
* 2月4號：斯里蘭卡
* 2月6號：紐西蘭
* 2月11號：日本（建國日）
* 2月16號：立陶宛
* 2月21號：伊朗
* 2月23號：汶萊
* 2月24號：愛沙尼亞
* 2月25號：科威特
* 2月27號：多明尼加
* 2月28號：台灣

### 3月
* 3月3號：摩洛哥
* 3月3號：保加利亞
* 3月17號：愛爾蘭
* 3月23號：巴基斯坦
* 3月25號：希臘
* 3月26號：孟加拉

### 4月
* 4月4號：塞內加爾
* 4月17號：敘利亞
* 4月18號：津巴布韋
* 4月21號：英國（伊利沙伯誕）
* 4月26號：坦桑尼亞
* 4月27號：南非
* 4月30號：荷蘭（女皇生日）

### 5月
* 5月1號：馬紹爾群島
* 5月15號：巴拉圭
* 5月17號：挪威（行憲紀念日）
* 5月20號：喀麥隆
* 5月22號：也門
* 5月25號：阿根廷
* 5月28號：亞塞拜疆
* 5月30號：克羅地亞

### 6月
* 6月2號：意大利
* 6月5號：丹麥
* 6月6號：瑞典（1523年古斯塔夫一世登基）
* 6月10號：葡萄牙（詩人賈梅士忌日）
* 6月12號：俄羅斯
* 6月12號：菲律賓
* 6月17號：冰島
* 6月21號：斯洛文尼亞
* 6月26號：馬達加斯加
* 6月30號：剛果民主共和國

### 7月
* 7月1號：加拿大（加拿大日）
* 7月1號：香港（香港特別行政區成立紀念日）
* 7月3號：白俄羅斯
* 7月4號：美國獨立日
* 7月5號：委內瑞拉
* 7月9號：帛琉
* 7月11號：蒙古
* 7月12號：基里巴斯
* 7月14號：法國（巴士底日）
* 7月17號：伊拉克
* 7月20號：哥倫比亞
* 7月21號：比利時
* 7月23號：埃及
* 7月28號：祕魯

### 8月
* 8月1號：瑞士
* 8月2號：北馬其頓
* 8月6號：玻利維亞
* 8月9號：新加坡
* 8月11號：乍得
* 8月15號：南韓
* 8月17號：印尼（獨立日）
* 8月19號：阿富汗
* 8月20號：匈牙利
* 8月24號：烏克蘭
* 8月27號：摩爾多瓦
* 8月29號：斯洛伐克
* 8月31號：烏茲別克
* 8月31號：吉爾吉斯
* 8月31號：馬來西亞（獨立日）

### 9月
* 9月2號：越南
* 9月3號：卡塔爾
* 9月7號：巴西
* 9月9號：北韓
* 9月12號：埃塞俄比亞
* 9月15號：尼加拉瓜
* 9月15號：哥斯達黎加
* 9月15號：洪都拉斯
* 9月15號：薩爾瓦多
* 9月16號：墨西哥
* 9月16號：馬來西亞（馬來西亞日）
* 9月18號：智利
* 9月23號：沙地阿拉伯
* 9月24號：畿內亞比紹

### 10月
* 10月1號：中華人民共和國（國慶）
* 10月1號：尼日利亞
* 10月1號：圖瓦盧（獨立日）
* 10月3號：德國（重新統一）
* 10月10號：中華民國（雙十節，又叫國慶）
* 10月10號：斐濟
* 10月12號：西班牙
* 10月16號：教廷
* 10月21號：索馬里
* 10月26號：奧地利
* 10月27號：土庫曼
* 10月28號：捷克
* 10月29號：土耳其

### 11月
* 11月1號：阿爾及利亞
* 11月3號：巴拿馬
* 11月9號：柬埔寨
* 11月11號：波蘭
* 11月11號：安哥拉
* 11月18號：拉脫維亞
* 11月22號：黎巴嫩
* 11月28號：東帝汶

### 12月
* 12月1號：羅馬尼亞
* 12月2號：阿拉伯聯合酋長國
* 12月5號：泰國
* 12月6號：芬蘭（獨立日）
* 12月11號：布基納法索
* 12月12號：肯雅
* 12月16號：哈薩克
* 12月17號：不丹
* 12月20號：澳門（澳門特別行政區成立紀念日）
* 12月28號：尼泊爾

## 唔係公曆嘅國慶
* 猶太曆以珥月5號：以色列（獨立日）

## 睇埋
* 國旗日
雙槓

**雙槓**，係器械體操，國際運動競賽項目，嚮奧林匹克運動會同埋亞洲運動會都有得比賽。

練雙槓有啲危險，尤其係一個人練習，或者教練唔夠經驗時，運動員失手仆落地下，可能會後腦落地，或引致頸椎移位咁嘅重傷。

## 睇埋
*單槓
*高低槓

## 出面網頁
* 香港體操女子張微，器械操脫手重傷。隊友石偉雄，兩年前都試過不幸在單槓比賽中失手
汀九橋

**汀九橋**位於香港新界，係全球最長嘅三塔式斜拉索橋。大橋屬於3號幹線，跨越藍巴勒海峽，將汀九同青衣連埋。橋面係三線雙程分隔快速公路。車速限制每小時80公里。

經過38個月嘅施工，汀九橋於1998年5月6號下晝正式啟用。由於佢同大欖隧道落成通車嘅日子同新起嘅香港國際機場啟用日子接近，而大橋嘅興建，除咗舒緩新界西北嘅交通負荷外，更方便往來機場以及新界西北同深圳，有人稱之為「第11項機場核心工程」。

大橋嘅兩個主跨，分別長448米及475米，連引道全長1875米。支撐住汀九橋嘅三支單柱橋塔，分別座落喺藍巴勒海峽嘅一個人工島、汀九岬同青衣島西北岸，分別高194米、167米及162米。重量方面，結構鋼重8900公噸，混凝土重量29000立方米。大橋嘅設計，可承受每秒達95米（時速342千米）嘅風速。

汀九橋令來自新界西北部嘅車，能夠方便快捷咁到達青嶼幹線嘅青馬大橋同汲水門大橋，通去大嶼山同香港國際機場，同時亦分流新界西北來往荃灣、葵青、九龍及港島中上環商業區嘅車流。

香港嘅的士司機同電台交通情況報告節目大多都叫呢條橋做「**新汀九橋**」，以免同屯門公路一條同樣稱為汀九橋嘅高架橋混淆。

## 大橋資料

*主跨：448米 + 475米
*總長：1177米 
*最高橋塔高度：195米
*淨高橋底通航：60米
*設計及建造期：44個月

### 橋身
*設計同一般嘅斜拉橋有好大分別
*橋塔採用單支柱形式，而唔係典型嘅A形或H形
*因單支柱橋塔穩定性較低，所以設計師响橋塔上加多一對橫樑，再用拉索將橋塔頂部同下面部份連接，以加強佢嘅穩定性

## 拉索
*橋身由384條拉索承托 
*拉索由鋼束組成，數目由17條至58條不等，每根鋼束直徑為15.7毫米，由7條鍍鋅鋼絲結合而成。基本上，拉索嘅斜度愈大，鋼束嘅數目就愈多。
*拉索外面有一個白色嘅保護外殼。

## 出面網頁

* 仲夏遠眺汀九橋的日落與夜幕縮時
灣仔街市

**灣仔街市**有三處，都嚮香港島灣仔區，佢哋包括：
* 灣仔街市 (街邊)：嚮灣仔道西南段同附近，由接連菲林明道南端街口起，附近幾條街都係灣仔街市嘅範圍，包括太和街、交加街、太原街、石水渠街北段等，有幾十檔攤位小販再加近百個鋪頭咁。佢哋賣瓜菜、生果、海鮮、豬肉、牛肉、羊肉、雞鴨、粉麵、藥材等等。
* 灣仔街市 (舊)：嚮皇后大道東264號，已經閂咗，部份變咗歷史建築物，部份將來會起大廈。
* 灣仔街市 (新)：嚮尚翹峰第2座樓下一層，2008年9月開業，有47檔固定攤位，包括10檔大，37檔細。

## 連結

* 灣仔街市地圖
* 陳天權：灣仔街市，《大公報》
* 街市的學問: 舊灣仔街市檔主談新街市設計，香港獨立媒體
排頭

**排頭**（***'）喺[[香港]][[沙田]]，喺正[[沙田火車站]]西北面。排頭亦係條[[村]]，叫'''排頭村'''或者'''排頭圍'''（***'）。條村有藍氏祠堂，係香港法定古蹟。排頭亦係瀝源約名，**排頭約**包括排頭、銅鑼灣、上禾輋同下禾輋一帶嘅村，即係舊時沙田海泥灘西岸，家下港鐵沙田站上下。

## 地理
排頭圍起喺道風山下便山邊。南便係田寮，北便係上和輋。排頭北便有條涌，流入排頭街暗渠入城門河。排頭村喺山腳沿山邊同涌伸入山谷。谷內有萬彿寺、寶福山。而山腳就有沙田政府合署、新城市中央廣煬同康樂文化事務署總部。而向南行過田寮就係銅鑼灣。

## 史
排頭圍最初唔係好大，就係家下排頭街最舊嗰幾間屋。未有九廣鐵路之前，佢喺沙田海同城門河積起嘅泥灘上耕田。原本排頭北便條涌，經泥灘流入沙田海。村同涌之間亦有田地。過涌另一邊山腳就係上禾輋。

九廣鐵路喺排頭圍側邊起站，而路軌就將佢近沙田海嘅田隔開。

## 註
翁美玲

**翁美玲**（，）係香港女藝人，1980年代初走紅，1985年自殺身亡，終年26歲。

## 生平
翁美玲喺香港出世，鄉下喺安徽省，係獨生女。中學時隨屋企移居英國，入讀中央聖馬丁藝術與設計學院獲頒文學士。1980年，得英國華裔小姐選美亞軍。1982年嚮香港小姐入圍15人之一。之後做無綫電視台節目主持人。嚮《十三妹》中演康熙皇妹雙格格一角，喺《射雕英雄傳》道飾演女主角黃蓉，喺亞洲好受歡迎。

1985年5月14號，嚮九龍廣播道屋企開煤氣自殺，終年26歲。5月19號嚮九龍世界殯儀館舉殯，好友劉德華、梁朝偉、黃日華、苗僑偉、蕭笙、李添勝、伍潤泉、何家聯八人扶靈，骨灰安放嚮英國劍橋大學城劍橋新市場天主教墓地。

## 參演作品
### 電視劇（無綫電視）

### 綜藝節目（無綫電視）

### 電影

## 參攷

## 出面網頁
*翁美玲官方網站 - MISS YOU FOREVER
*翁美玲香港影迷會 - Yahoo! BLOG
*YungMeiLing.com
*心愛蓉兒-翁美玲
*【心爱蓉兒翁美玲】影迷會 － Chak湛山子 
*紀念翁美玲-論網
*翁美玲 - 1996年TVB節目，懷念翁美玲
鳳頭鷹

**鳳頭鷹**（*Accipiter trivirgatus*），又叫**鳳頭蒼鷹**，係猛禽嘅一種。種名係由兩組拉丁文字：*tri*（*三*）、*virgatus*（*條紋*）所組成，學名意思係「喉嚨有三個條紋嘅鷹」咁解。

## 特徵
鳳頭鷹個樣有啲似松雀鷹，但係大隻啲。雄鳥深灰啡色，胸、肚有啡色嘅棋斑。雌鳥同幼鳥羽毛顏色偏啡。

## 飛行模式
成日做翼尖震動嘅飛行表演，時時可以聽到佢嘅尖叫聲。

## 分布
佢哋嘅繁殖地遍佈東南亞至南中國。

## 繁殖
9月至6月初可以見到求偶表演飛行，2月築巢，5月至6月可以見到樹上有幼鳥。喺香港嘅金山郊野公園亦有人發現過佢哋嘅巢。佢哋會喺樹上起巢，生兩到三隻蛋。雌鷹保護鳥巢意識好強，會襲擊路經雀巢嘅人。

同其他猛禽一樣，鳳頭鷹會捉其他嘅雀鳥同細隻嘅哺乳動物嚟食。報導過佢哋飛入農場裏面捉白鴿嚟食嘅新聞。

## 保育
喺香港，鳯頭鷹係受到香港法例第170條《野生動物保護條例》保護嘅。

## 睇埋
* 香港鳥類

## 資料來源
* *Birds of India* by Grimmett, Inskipp and Inskipp, ISBN 0-691-04910-6
* 《香港及華南鳥類》，ISBN 978-962-02-0360-2
* 《香港鳥類攝影圖鑑》，ISBN 962-14-2973-0
* 《猛禽觀察圖鑑》，ISBN 957-32-5901-X
市民日報

**市民日報**（Jornal do Cidadão）係份嚮澳門出版嘅報紙，1944年8月15號何曼公創辦。家下每份賣澳門紙2蚊。

2002年開始有設網上版。2003年市民日報畀澳門博彩股份有限公司收購。自此以後，發行量多咗，之不過佢嘅新聞、文章、廣告同立場都偏向唱好澳門博彩。

## 出面網站
*
* 1999年8月《市民日報》由促進發展貿易有限公司收購
晴空湍流

**晴空湍流**（英文，簡寫）或者**晴空亂流**係湍流一種，因為無雲或者水氣，肉眼或普通雷達好難睇得到。呢種湍流會危及航空飛行，搞到會突然打橫加速或者打直升降。

晴空湍流遠程都有光學架生可以測得到。

## 出面網頁
*
*